Akhir tahun kapatang ambo jo uni kerabat ambo pai balibur ka salah satu tampek wisata alam nan ado di payakumbuah, yaitu Geopark Lembah Harau. Perjalanan dari Sijunjuang ka payakumbuh sekitar 3 jam katiko hari libur. Pamandangan alam nan indah dan keasrian lambah nan tajago rancak mambuek satiok mato mamandang bantuak lukisan alam nan indah. Bukan hanyo lambah, aia tajun, tampek bamandi mandi kaluraga banyak pulo disadioan. urang nan nio manginap untuak tahun baru indak usah risau, karano banyak tadapek villa penginapan yang murah dan nyaman untuak liburan kaluarga. Indak jauah dari lambah harau ado ciek destinasi tampek wisata lain yang namonyo Kapalo Banda, nan barado di kabupaten Lima Puluh Kota. Tampek pamandian batang aia nan aia nyo barasiah dengan pemandangan nan indak diragukan lai rancaknyo.


Menonton film di rumah kalau alah samo nenek ambo pasti bawaannyo jadi maleh manonton. Soalnyo apo se dikomentari. Dari film mulai sampai film berakhir pasti mangomentari sado adegan nan tajadi di film tu. Apolai kalau adegan-adegan nan mangureh emosi, antah itu sadiah atau mambuek kesal suaro nenek ambo mangalahan suaro pemain film dalam tv. Ndak tau apo nan dikecek an dek pemain film tu lai. Nan labiah parah ndak cuma suaro se nan gadang tapi sampai mahampeh-hampehan kaki dan batapuak-tapuak tangan sangkiang seronyo. Ka ditagah tapi ndak mungkin, beko tasingguang lo nenek dek ambo. Tu ambo padiaan se lai asal nenek ambo sanang.


Salah satu olahraga nan ringan dan mudah untuak dilakukan adolah Sit-up. Sit-up adolah gerakan olahraga ringan nan baguno untuak malatiah otot di bagian paruik. Sit up ko punyo gerakan nan mudah dilakukan samo katiko awak meakukan gerakan push up. Posisi awal gerakan ko adolah babariang di lantai dengan posisi kaki di takuak dan posisi tapak kaki mainjak ka lantai. Atau bisa juo dilakukan dengan kaki luruih dengan posisi tangan diluruihan ka muko, atau disilangkan ka dado bagian muko, dan bisa juo ditakuak tapek di belakang kapalo. Abis tu baru angkek badan sampai manyantuah lutuik dan turunkan baliak ka lantai. Lakukan gerakan ko semampu kalian.


Salah satu acara documenter nan sadang disabuikan dek banyak urang mambuek kartika tatarik untuak mencubo manontonnyo. Tayangan documenter nan sadang ditunjuakan tentang perjuangan satu grup terkenal di korea maupun global dalam maraih mimpinyo untuak manjadi panyanyi nan dapek menghasilkan karya untuk dinikmati banyak urang. Tayangan nan badurasi 90 minik iko mambuek fans dari grup iko marasoan perjuangan anggota dimulai dari audisi, latihan, evaluasi bulanan. Tayangan nan banyak mancaritoan tentang kehidupan sahari-hari anggota di asrama. Manunjuakan masalah nan biaso timbul katiko tampil. Dalam tayangan documenter, mamuek wawancara produser musik tentang sifek para anggota sahinggo penonton tau secaro singkek sifat anggota nan sabananyo dimato urang nan acok bakarajo dan bainteraksi jo inyo.


Wakatu ambo ka Mall dakek rumah ambo, pai lah ambo jo amak ambo mancari panyedot abu. Kami nio mambali panyadot abu ko supayo labiah mudah se katiko nio maambiak abu yang tasuruak di bawah kursi atau kasua. Pokoknyo memang nio mambali kareno banyak jo manfaaiknyo, tanyato payadot abu ko adolah Robot otonom. Jadi robot otonom ko adolah sabuah robot yang manampilkan perilaku atau tugas ditingkek otonom yang tinggi. Dalam bidang seperti penerbangan angkaso, tugas rumah tangga untuak barasiah-barasia. Robot ko cukuik unik kareno mereka manggunoan sensor untuak mancaliak dunia disakitar mereka. Ambo mambali panyedot abu ko yang bantuaknyo lucu jadi sanang se mancaliaknyo.


Wisata alam yang menawarkan panorama yang asri dan alami pokoknyo ancak bana ado di Geblek Menoleh View. Wisata alam disiko menampilkan panorama sawah yang indah dan mampunyoi tempat angkringan khas jogja. Bayangan se bakwan dan gorengan khas angkiringan disiko lamak-lamak, bakwanyo gadang dan kriuk bana, macam-macam sate disiko banyak jadi panuah baderer menu-menu di tampe angkringan ko. Kalau makan di tampek makan angkringan yo sabana banyak pilihan, bisa lo kayang awak jadinyo harago nyo murah lo tu. Bantuak itulah kiro-kiro gambaran dari tampek wisata ko yang punyo menu angkringan yang lamak dan murah. Sambil menikmati pamandangan awak bisa juo menikmati hidangan di siko dengan berbaur jo alam.


Kalau mancaliak sanjato tradisional nan ado di Indonesia payah bana mambedakannyo. Selain jumlah nyo nan banyak bantuak nyo pun hampia-hampia sarupo. Acok bana tatuka-tuka dek ambo. Apolai waktu sakolah dulu. Di soal ujian acok bana muncua pertanyaan tentang sanjato tradisonal ko. Pokoknyo kalau alah ado pertanyaan tentang sanjato tradisional pasti ambo takok uwok se karano alah dihafal pun acok juo salah. Kadang namo sanjato nyo batuah asal daerahnyo nan salah, atau sabaliaknyo. Ambo ndak tau apokah ambo se nan bapikia mode tu atau urang lain pun bapikia demikian. Tapi nan jaleh ambo sangat bangga Indonesia mamiliki banyak sanjato tradisional nan ndak dimiliki dek bangsa-bangsa lain.


Manonton film kini bisa dari banyak sumber. Kalau dulu manonton film hanyo bisa di tv nan alah dijadwalan, atau di youtube manunggu kreator nan maunggah, kini indak baitu lai. Alah banyak platform-platform manonton film daring untuak manonton film-film nan alah wak tunggu-tunggu. Contohnyo ado Netflix, Disney+ Hotstars, We Tv, Iflix, dan banyak lainnyo. Caro manonton film disiko indak sulik. Biasonyo, di hari wak abru mamakai platform tasabuik, akan diagiah wakatu perai manonton 1-3 film, tapi untuak salanjuiknyo kito harus balangganan jo platform tasabuik. Kamudahan nan diagiahan pun cukuik banyak, bisa diakses indak hanyo di tv, bisa di HP, laptop, jo tab. Kalau alah balangganan, film nan ka ditonton bisa pulo di unduh, jadi bisa manonton tanpa mambutuahan jaringan saketek pun.


Pengorbanan para nabi ndak bisa diragukan. Ndak ado para nabi nan ndak rela mati demi berjuang untuak dakwah menyebarkan agama Islam. Selain itu, ndak pernah ado keraguan di dalam hati nabi terhadap apo nan diperintahkan tuhan kapado dirinyo. Salah satu contohnyo adolah nabi Ibrahim katiko diperintahkan dek Allah manyambalaiah anaknyo surang yaitu nabi Ismail. Mereka baduo rela untuak melakukan hal itu. Manuruik ambo, ndak ado urang nan nio manyakiti bahkan mambunuah anaknyo surang sacaro sadar dan disangajo. Tapi itulah salah satu bantuak kepatuhan nabi Ibrahim dan nabi Ismail terhadap apo nan diperintahkan dek allah S. W.T. Seharusnyo awak sabagai ciptaan Allah bisa mancontoh perbuatan nabi dalam mamatuhi perintah Allah seperti solat wakatu dan lain-lain.


Katiko SD olahraga nan acok bana dipakai adolah lari-larian, kasti, atau ndak main-main, kayak kupu-kupu hinggap. Sabananyo itu karano fungsi olahraga nan difokuskan untuak anak SD adolah fungsi rekreasi atau hiburan. Olahraga adolah kesenangan dan juo kabahagiaan. Katiko urang berolahraga diharapkan dapek sehatnyo dan juo dapek sanangnyo. Olahraga punyo banyak manfaat, sahinggo disekolah ado pelajaran pendidikan jasmani olahraga. Nan partamo adolah untuak memenuhi kebutuhan ruang gerak anak, sahinggo anak dapek bergerak dan juo bamain. Kaduo, otot dan tulang anak labiah kuek, apolagi anak SD nan paralu untuak mambantuak tulang nan sehat nan dapek manunjang pertumbuhannyo. Salain itu juo dapek maningkekan mood anak, kalau anak lah sanang, katiko belajar pun anak jad labiah nyambuang.


Dulu, katiko Diki masih SMA biasonyo inyo paliang suko nongkrong di kantin samo kawan-kawan sakelasnyo. Satiok hari bakumpua samo kawan-kawan mambahas banyak hal atau sekedar pai makan se. Biasonyo disitu Diki mambali lontong sayua ibuk kantin nan inyo raso paliang lamak diantaro panjua lontong sayua sakota Padang. Makanan tu acok bana Diko bali ditambah bakwan jo tahu isi. Salain itu, Diki manambahan lado goreng atau saus kadalam makanannyo untuak labiah padeh jo lamak. Untuak harago makanan nan Diki bali biasonyo maabihan tujuah ribu rupiah. Salain mamasan makanan, Dikik pesan pulo teh es untuak diminum sudah makan lontong sayua. Harago teh es nan ibuk kantin jua tagolong murah yaitu Rp 1.500 dibanding bali dilua sakola.


Indak paralu repot, awak bisa mamulai bisnis rumahan atau usaha sampingan nanmudah dan gratis. Jualan online kini jadi usaho nan banyak di paka. Salain praktis bisnis online mamungkinkan bisnis labiah bakambang capek dan dapek manjangkau pambali nan labiah banyak. Ado banyak caro untuak mamulai bisnis online, salah ciek aplikasi nan bisa jadi jalan untuak mamulai bisnis online adolah aplikasi shopee. Aplikasi ciek ko kini sadang banyak di pakai antah itu dek nan manjua ataupun nan mambali. Manggunoan aplikasi awak bisa mambuka toko tanpa modal banyak. Awak bisa pulo mampromosikan barang disiko. Beko pambali akan mambuka aplikasi dan mamas an barang. Jadi transaksi akan di lakuan sacaro online. Caronyo download aplikasi shopee di hp, satalah itu buek akun awak. Kalau alah masuak klik saya di pojok kanan bawah shopee. Kamudian klik mulai jual, mulai pendaftaran. Satalah toko di buek awak buliah mamasuakan foto barang jualan awak. Sangek mudah bukan, karano itu mari mulai jadi wirausaho sajak awal.


Sampai saat kini, tanyato masih banyak urang nan indak tahu perbedaan merajut dan meyulam. Sacaro sederhana, merajut dapek diartikan sabagai proses mambantuak suatu produk baru dari bahan dasar banang, misalnyo barupo sweater, kaus kaki, syal, dan tas. Menyulam adalah suatu keterampilan yang dipunyo seseorang untuak mengembangkan kreativitas yang tertuang dalam babagai pola dan gambar pado kain sabagai hiasan. Menyulam marupokan suatu media untuak menghasilkan sabuah gambar. Layaknyo seorang pelukis manggunoan kuas dan cat, seorang penyulam manggunoan jarum dan banang. Menyulam biasonyo disabuik lo jo membordir. Merajut batujuan menghasilkan produk baru bernilai pakai. Samantaro itu, manyulam bertujuan manambah keindahan kain dengan aneka motif dan warna.


Banyak urang nan stres atau maraso dirinyo tadapek baban taruih indak bahagia. Setelah mereka rutin baolahraga dan konsisten maubah pola hiduik barulah saketek demi saketek badan taraso ringan dan hati maraso sanang. Manfaaik olahraga ko tanyato bisa mangurangi stres dan maningkek an imun bahagia di dalam diri awak. Banyak manfaaik olahraga lainnyo, bisa juo manurunan barek badan. Mambantuak dan mambangun goals awak. Awak nan biaso acok basikap indak sasuai, raso lamah se bisa baolahraga. Mangko dari itu, untuak awak kasadonyo marilah untuak rajin baolahraga sasuai kemampuan dan lakuan sebagai kebiasoan untuak mandapek an banyak manfaaiknyo. Mulai dari olahraga ko pasti enteng se rasonyo badan.


Setelah babulan-bulan ambo lulus kuliah akhirnyo ambo dipanggia juo untuak interview di salah satu perusahaan swasta. Nan paliang mambuek ambo sanang adolah perusahaan nan maimbau ambo ko adolah perusaan nan ambo cik nan bana untuak karajo disinan. Sabana gadang harok ambo untuak bisa manjadi salah satu dari karyawannyo. Waktu pertamo mandapek kaba ambo tapiliah sabagai salah seorang nan akan diinterview ambo langsuang kabaan amak jo abak di kampuang. Sanang bana hatinyo mandanga kaba baiak ko. Walaupun alun tantu bisa masuak tapi nan jaleh ambo cubo se lu. Ndak saba untuak manunggu hari bisuak. Mudah-mudahan ambo bisa malewati sagalo tes nan diadokan dek perusahaan ko.


Rugi dalam pangartian bahaso mamiliki makna nan babeda-beda. Rugi dalam hal ekonomi marupokan sasuatu nan dihindari karano pado dasasrnyo sagalo jenis usaho mangharapkan sabuah kauntuangan. Karugian ialah salisiah pandapek an baban nan harus ditangguang. Salisiah tasabuik banilai negatif atau pandapek an nan labiah ketek dibadandiangkan jo baban nan harus ditangguang. Ilmu ekonomi alah mamiliki caro tasandiri untuak mamperetongan hal tasabuik. Karugian dapek basifek material jo non-material. Karugian nan murah dideteksi marupokan karugian material, untuak karugian nan non-material harus ditalusuri sacaro batuah bia dikatahui latak kasalahn nan tajadi. Mnacaliak laporan labo rugi mako kito akan labiah murah mancaliak dimano latak kasalahan nan mambuek parusahaan mangalamo karugian dengan jumlah nan tatantu.


Goreang pisang adolah goreangan nan barasal dari Indonesia. Sasuai jo namonyo, goreang pisang tabuek dari buah pisang nan digoreang manggunokan tapuang. Goreang pisang mampunyoi raso manih dan saketek asin dari kuliknyo nan tabuek dari adonan tapuang. Samantaro raso manih nan ado di goreang pisang muncul dari raso pisangnyo. Goreang pisang mampunyoi ukuran nan babeda-beda. Ado nan ukurannyo ciek buah pisang utuah nan dibalah duo. Ado juo nan ukurannyo satangah ukuran buah pisang nan asli. Kamudian ukuran buah pisang pun manantukan ukuran dari pisang goreang, kalau nan dipakai pisangnyo pendek, maka ukuran pisang goreangnyo pun pendek dan baitu juo sabaliaknyo, kalau pisangnyo panjang, ukurang goreang pisangnyo pun panjang.


PT JakLingko Indonesia manyatoan bahwasonyo tarif integrase antar moda, yakni Moda Raya Terpadu (MRT), Lintas Rel Terpadu (LRT), dan Transjakarta di Jakarta, dengan hargo maksimal Rp. 10.000 alah dapek dinikmati dek pangguno transportasi umum mulai 11 agustus 2022. Direktur utama PT JakLingko Indonesia Muhammad Kamaluddin mangatokan panerapan tarif tu badasarkan kaputusan gubernur DKI Jakarta Nomor 733 tahun 2022 tantang besaran paket tarif layanan angkutan umum massal yang terbit pado 11 Agustus 2022. Kamaluddin manyampaikan masyarakat dapek manggunoan tarif integrase malalui aplikasi JakLingko. Warga diminta mamasuakan talabiah dulu lokasi tujuan dan mamiliah rekomendasi rute sasuai tujuan malalui aplikasi tasabuik. Ongkos tarif Rp. 10.000 dapek digunokan labiah dari satu moda.


makanan lauik pado umumnyo dibagi manjadi duo kelompok yaitu fish jo shellfish. lauak ko tabagi manjadi lauak batulang karehdan lauak nan batulang rawan. lauak nan batulang rawan tadiri dari 800 spesies tamasuak ikan pari jo ikan hiu, sisonyo marupokan lauak batulang kareh. shellfish tabagi manjadi  moluska, crustacea jo echinodermata. moluska adolah hewan invertebrata nan batubua lunak. contoh nyo moluska lauik nan biaso dijadian makanan iolah cumi cumi, gurita, kerang jo tiram. crustacea adolah hewan invertebrata nan tubuahnyo basegmen segmen, contohnyo udang, lobster jo kapitiang.  echinodermata adolah hewan ivertebrata nan baduri nan tingga dikadalaman tartantu contohnyo adolah teripang jo bulu babi.


Saurang indak paralu repot-repot kalua rumah untuak balanjo lai. Cukuik mancaliak produk onlie e-commers bisa jo murah mandapekannyo. E-commers pasti awak indak asiang jo iko lai. Iko adolah salah satu caro bisnis online nan sadang marak. Ampia samo jo marketplace sistem balanjo disiko indak hanyo sakadar mampromosikan barang tapi jugo mambantu dalam proses transaksi. Tapi kalau di marketplace sado barang bisa ado kalau di siko agak babeda. Karano e-commers hanyo manyadiokan barang dari website inyo sajo, inyo ndak mambuka lahan untuak panjua lain mampromosikan barangnyo. Atrinyo produk lain indak bisa bajualan disiko. Dari sagi transaksi samo sajo jo marketplace. Pambali tingga mangklik barang nan nio di bali kamudan takan bali. Satalah itu langsuang sajo transfer pitih sabanyak nan di tantuan.


Pakcoy adolah salah ciek tanaman hidroponik nan bisa ditanam di rumah. Jenis sayua nan dikenal pulo jo namo sawi sendok iko mamiliki babagai macam manfaaik untuak badan, diantaronyo bisa manjago kasehatan jantuang, mancagah paradangan dalam badan, hinggo mangurangi rasiko kanker. Mananam pakcoy indak mamaraluan laman nan gadang. Pakcoy bisa ditanam di dalam polybag ataupun boto bakeh minuman. Walaupun kabanyakan urang mananam pakcoy ado di dataran tinggi, namun indak manutuik kamungkinan sayua nan acok ditamuan di dalam olahan makanan Cino iko ditanam di dataran randah asal mandapekan sinar matoari nan cukuik satiok harinyo. Pakcoy nan bisa dipanen biasonyo alah baumua 20-25 hari.


Kalau urang nan mandaki gunuang, paralu juo punyo fisik yang kuaik atau prima. Indak mungkin juo awak pai kalau badan awak sakik atau sedang lamah. Naika gunuang memang mambutuhkan fisik yang prima, kareno salamo perjalanan awak harus manguras tanago untuak batahan hiduik salamo pajalanan mandaki. Bisa juo awak malakuan olahraga sabalum mandaki, untuak mampakuek pungguang jo kaki. Paralu bana fisik yang kuaik katiko awak malewati jalur pendakian. Untuak itu lakuanlah olahraga kabugaran sabalum kalian mandaki gunuang. Sabalum itu juo awak paralu tau kondisi tubuh awak, kareno mandaki harus mamiliki tubuh yang prima. Katiko tubuh awak bugar, fleksibel dan sihaik lah, tantu akan elok untuak perjalanan awak.


Di masa  Lockdown karano penyebaran virus covid 19 nan semakin maluas mambuek banyak sekali penjual nan mangalami karugian  gadang. Hal iko manjadikan lambannyo Jalan perekonomian dan mambuek banyak urang manjadi kasusahan. Bagi para penjual usaha nan alah inyo lakukan selamo iko harus inyo pertahankan sebisa mungkin di masa Lockdown iko. Mako dari itu inyo perlu mamikirkan strategi nan dapek mampertahankan usahanyo. Saat itu karano  pangguno madia sosial semakin gadang mako strategi mamasarkan produk secara online dapek manjadi salah ciek alternatif untuak manghindari karugian. Apolai saat iko teknologi alah bagitu canggih sahinggo makanan pun dapek dipesan malalui handphone dan diantarkan oleh kurirnyo. Dan  untungnyo strategi nan dipilih dengan pemasaran malalui online iko alah manguntungkan banyak penjual karano urang-urang kini beralih ka serba online.


Ayat partamo nan turun adolah surah A;-Alaq ayat 1-5. Turunnyo ayat iko alah manjadi tando-tando awal kenabian Muhammad SAW. Al-Qur'an diturunkan katiko malam lailatul qadar dari lauh mahfuz ke langit dunia. Ayat Al-Qur'an diturunkan sacaro bartahap-tahap. Satalah diturunkannyo kelangit dunia, Al-Qur'an diturunkan sacaro bartahap malalui Malaikat JIbril. Katiko wahyu partamo kali diturunkan, Rasullah alum bisa mambaco dan manulih. Oleh karano itu, saat partamo kali Al-Qur'an diturunkan indak langsuang babantuak tertulis takah kini tapi dilafalkan. Ayat Al-Qur'an nan alah diturunkan ditulih di babagai tampek takah batang kurma, lempengan batu, daun lontar dan sabagainyo. Satalah Nabi Muhammad SAW wafat, Umar Bin Khatab mangusulkan untuak mambukukan ayat Al-Qur'an. Zaid BIn Tsabit ditunjuak sabagai pemimpin proyek iko sahinggo jadilah ayat Al-Qur'an nan alah tacangkup dalam ciek buku.


Makan buah jo sayua marupokan 1 dari 7 langkah gerakan masyarakat hiduik sehat nan dirancang dek kementrian kesehatan RI. salain makan buah jo sayua, anam langkah germas lainnyo adolah malakuan aktiftas fisik, indak marokok, indak mangonsumsi minuman baalkohol, malakuan cek kesehatan sacaro berkala, manjago kesehatan lingkuangan sarato manggunoan jamban. barikuik ko alasan baa awak harus makan sayua jo buah. yaitu untuak manurunan kolesterol, malancaran pencernaan, mangontrol barek badan. karano serat nan ado di dalam sayua jo buah tu mambuek lambuang taraso kanyang. sahinggo mangonsumsi sayua jo buah manjadi pilihan tapek untuak mandapekan kesehatan. dan sayua jo buah ko dapek juo mangurangi resiko panyakik.


Sasudah mamasan jo mambayia pasanan, pambali dapek mamiliah tampek duduak nan katuju. Sudah tu, untuak kaparaluan alaik makan jo bumbu palangkok, bantuak tenkasu (gorengan krispi tabua untuak di ateh udon), daun bawang nan alah di irih, lado nan alah di irih jo bumbu lainnyo, dapek diambiak jo pambali di meja di sakitar mja makan untuak pambali. Bantuak tu lo jo minuman. Untuak pambali nan mamasan minuman nan dapek galeh kosong, ado meja lainnyo nan memang dikhususan untuak tampek maambiak minuman, elok tiu the, atau nan dikenal jo ocha, jo the lemon. Tapi babeda jo Japang, walaupun tamasuak restoran capek saji, Marugame Udon ko indak manerapan malatakan talam sasudah makan ka tampek khusus, tapi ado pagawai khusus nan mangumpuaan talam-talam tu.


Tampek ibadah tantunyo manjadi hal yang penting bagi awak kalau nio baribadah. Baribadah juo kalau di islam adolah sabagai sarana mandekatkan diri ka Allah dan manjalankan kawajiban yang alah diagiah. Banyak bana keutamasn yang biso awak dapek dari sholat bajamaah di masajik. Oleh kareno itu, untuak awak kasadonyo nan urang muslim. Marilah awak sholat bajamaah di masajik dan niek baribadah karena Allah. Salah satu hadis ado yang mangecek an bahwasanyo urang yang shalat di masajik akan diampuni dosa-dosannyo. Baa kok bak itu kareno katiko awak manyabuik kato "aamiin" sacaro basamo setelah imam mambaco al-fatihah itu samo se bersamaan jo ucapan aamiin nyo para malaikat.


Kitab suci umat Katolik adolah Alkitab. Alkitab ko terdiri dari Perjanjian Lamo dan Perjanjian Baru. Perjanjian lamo adolah kumpulan kitab-kitab nan ditulih oleh urang-urang Yahudi sabalun Yesus Kristus lahir, sadangkan Perjanjian Baru adolah kumpulan kitab nan ditulih oleh para pangikuik Yesus satalah Inyo lahia. Perjajnjian Lamo terdiri dari 39 kitab dan Perjanjian Baru terdiri dari 27 kitab. Kitab nan ado di Perjanjian lamo yaitu kitab Taurat (5 kitab), kitab Nabi (21 kitab), dan kitab Keturunan (13 kitab). Perjanjian Baru terdiri dari kitab Injil (4 kitab), kitab Surat (21 surat), dan kitab Wahyu (1 kitab). Alkitab isinyo mengenai kehidupan, ajaran, dan peristiwa-peristiwa penting dalam hiduik Yesus Kristus.


Minuman keras atau bisa jo disabuik miras marupokan minuman nan manganduang senyawa alkohol atau etanol. Adonyo alkohol pado minuman akan maakibaikan minuman mampunyoi sifat khamr atau memabukkan. Alkohol akan mampangaruhi karajo utak, dimano bagian sistem syaraf nana baperan dalam malakuan pengolahan dan ingatan tarhadap reaksi emosi manjadi tagaduah. Dampaknyo kamampuan bapikia akan tagaduah pulo. Dalam hal iko minuman kareh manurunan tingkek kasadaran seseorang. Efek mangonsumsi minuman alkohol ko akan taliek sangaik capek. Indak butuah waktu lamo bagi etanol untuak bareaksi dalam tubuah. Pado tahap awal, paminum taliek akan pacayo diri dan saparti mamiliki energi tingkek tinggi. iko marupokan dampak dari talaruiknyo lemak oleh alkohol sabagai cadangan energi. Dampak Saparti iko tantu akan baresiko tarhadap gangguan kesehatan.


Salad buah adolah makanan nan manganduang banyak vitamin dan mineral. Salain itu salad buah mampunyoi varian raso nan segar. Mambuek salad buah pun sangaik gampang. Bahan-bahan nan dibutuahkan relatin ado di pasa atau supermarket. Bahan-bahan nan dibutuahkan untuak mambuek salad adolah buah-buahan, whiping cream, krik keju, aia lemon, dan susu kental manih. Buah-buahan nan diparalukan pun fleksibel. Buah-buahan nan dibutuahkan bisa mangikuti salero kito nan mambueknyo. Kalau kito ndak suko kiwi, kito bisa masuakan buah nan lain nan kito suko. Mancaliak dari manfaat dan mudahnyo bahan untuak mambuek salad buah, ado baiaknyo kito acok mangonsumsi salad buah. Apolai salad buah pun punyo raso nan segar dan lamak.


Liburan kali ko kiburan nan ndak biaso untuak Angga. Biasonyo urang liburan pai ka tampek wisata nan terkenal, tapi Angga pai manjalajah hutan untuak mancaliak bunga Raflesia. Angga pai ka Hutan di daerah Bengkulu nan acok tumbuah bungo Raflesia di sinan. Penjelajahan Angga ndak sio-sio kironyo, inyo yobana sobok jo bungo Raflesia nan baru bakambang. Bungonyo labiah gadang dari nan inyo pikiaan, diameter bunganyo bisa sampai 1 meter. Warnanyo merah dan ado bintiak putiah. Kironyo batua kecek urang, bunga raflesia ko baun nyo ndak lamak. Di bungo tu bayak dihinggapi banyak langau. Liburan dengan bapatualang ka hutan bantuak ko yo bana akan diingek Angga sampai bilo-bilo.


Ciek makanan yang ambo ndak suko kalau alun dimasak yaitu sosis mentah, walaupun kecek urang itu alah siap makan tapi ambo ndak suko se do bantuak raso makan-makanan mantah. Kebanyakan urang suko se kalau makan sosis secaro langsuang, kalau ambo indak do ambo suko sosis kalau alah dimasak misalnyo sosis goreng atau diolah lainnyo. Manuruik Food and Drugs Asociation dalam kemasannyo tu sosi terpapar bakteri listeria, yang bisa dibunuh kalau awak angek an jadi batua lah ambo ndak suko sosis mantah, raso alun barasiah se bantuak makanan mantah. Ambo kecek an lah ka kawan-kawan ambo baa sosis tu sebaiknyo dimasak dulu.


Untuak mamulai bisnis kini cukuik mudak, karano awak bisa mamanfaatan teknologi nan samakin bakambang. Indak jarang kini alah banyak muncua panjua-panjua nan mampromosikan barang dagangannyo malalui aplikasi gofood sahinggo bisnis labiah mudah dan cangkupannyopun labiah lueh. Salah ciek ide nan bisa di pakai untuak jualan di rumah adolah jualan pisang lumer. Olahan pisang mamakai modal nan ketek salain itu pisang jugo cukuik digemari dek sado kalangan. Awak bisa molah pisang ko jadi babagai macam, nan paliang banyak diminati adolah pisang goreang nan dia agiah lelehan toping. Antah itu coklat, tiramisu, capucino dll. Olahan ko cukuik banyak di minati karano rasonyo nan manih gurih dan tantunyo murah.


Kalau mambahas tentang hubungan bakawan dalam suatu lingkup sosial awak. Tantu awak nio punyo kawan yang elok, kalau awak nio mode tu tantu awak harus manjadi kawan nan elok juo. Ado carito contoh rusaknyo hubungan pakawanan kareno kawan yang egois. Maya inyo alah dipiliah manjadi panitia dalam sabuah acaro sakolah, nan kawan inyo indak. Kawannyo bantuaknyo iri, inyo juo berang bana kareno si maya jadi sibuk taruih ka acaro itu. Berang-berang lah kawan maya ko, sampai inyo mangecek baranti se lah jadi panitia tu kareno inyo anggap maya lupo jo kawan. Akhirnyo kareno kawan maya yang egois nio di prioritaskan taruih, hubungan inyo jo maya rusak. Untuak itu awak haruslah manjadi kawan yang mandukuang kawan, jan manjadi urang yang egois.


Bruno Fernandes marupokan salah surang pamain tangah terbaik di dunia saat iko. Bruno Fernandes bamain untuak klub Inggris, yaitu Manchester United. DI Manchester United, Bruno Fernandes marupokan seorang pamimpin dengan ban kapten malingka di langannyo. Bruno Fernandes bagabuang jo Manchester United sajak awal tahun 2020 di patangahan musim. Sabalum bagabuang jo Manchester United, Bruno lah mambela cukuik banyak tim. Tim profesional partamo nan dibelanyo adolah Novarra di Liga Italia. Kamudian pado tahun 2013 Bruno pindah ka tim lain di Italia, yaitu Udinese. Salasai dari Udinese, Bruno pindah ka tim nan masih bakompetisi di Liga Italia juo, yaitu Sampdoria. Pado tahun 2017 barulah Bruno kalua dari Liga Italia dan mancari tantangan baru ka Liga Portugal basamo jo klub papan ateh liga tersebut, yaitu Sporting Cp.


Ambo kalau lagi nio makanan cepat saji yang alah siap tinggal pasan se, nan lamak pulo rasonyo yo pai ambo ka KFC sia lah kan yang ndak tau tampek makan disitu. KFC ko outlet nyo banyak bana di Indonesia di kota-kota selain Jakarta ko kini alah ado KFC. Makanan di KFC banyak lo baragam kadang acok bana lo maagiah promo, kalau ambo lagi nio makam ayam krispy yo pai ambo ka KFC sekalian ngadem kan tampek nyo adem, nyaman lah pokoknyo. Ambo ndak pernah bosan jo ayam dan menu lain di KFC raso bumbunyo tu lain bana ndak samo jo yang lain. Kalau ambo nio mangarajoan tugas kadang ambo kasiko juo sekalian makai Wifi gratis. Kalian yang lagi paniang nio makan a hari ko, nio rasonyo makanan tinggal pasan se lagi maleh masak di rumah pai lah ka KFC tampek duduak nyo pun lai nyaman.


Manfaat olahraga nan dapek untuak badan antaro lain partamo mangontrol barek badan, barek badan akan maningkek katiko kalori nan dikonsumsi labiah banyak katimbang nan dibaka. Manyaimbangan kalori bisa jo caro olahraga nan taratur bantuak lari, baranang, yoga atau sakadar mambarasiahan rumah. Manfaat olahraga mambuek kito indak capek sakik. Rutin olahraga dapek manjago imun badan sahinggo indak murah sakik. Urang nan rutin olahraga labiah jarang kanai flu. Sabab, olahraga manyababkan parubahan antibodi jo sel darah putiah. Manurunkan risiko panyakik tatantu. Panyakik jantuang jo stroke adolah duo panyabab utamo kamatian di dunia. Malakukan olahraga satidaknyo 150 minik saminggu dapek manurunan risiko mangidap panyakik jantuang jo stroke.


Bapuaso adolah manahan lapar haus dan hawa nafsu mulai dari terbit fajar sampai matohari tabanam. Sabalum puaso, umat muslim dianjurkan untuk sahur talabiah dahulu. Rasulullah basabda, "sahur lah kalian, maka sesunguhhnyo dalam sahur tu ado berkahnyo". Sahur ko dilakukan sabalum adzan subuah, dimaksudkan supayo wak sanggup manahan makan jo minum sampai adzan magrib bakumandang. Kalau lah tadanga adzan magrib, mako wah dianjurkan untuak manyegerakan babuko. Buko puaso adolah waktu yang dinanti umat muslim dalam manyempurnakan puaso, karano alah saharian manahan lapa jo haus demi mandakekan diri kapado Allah Ta'ala. Karano tu waktu babuko adolah waktu yang istimewa. Dek itu ado babarapo adab yang disunnahkan ketiko babuko puaso, agar maagiahan keberkahan dan kebahagiaan.


Di malam hari Lisa biasonyo malakukan taruih talebih dahulu agar inyo dapek malatih otot-otot lengannyo serta perutnya. Dan hal iko biaso  bisa lakukan sakitar 10 manit. Inyo malakukan olahraga push up iko dengansabanta agar inyo tetap mampertahankan  badan idealnyo serta dapek tidur dengan  nyenyak. Saat olahraga bisa akan malakukannyo dengan hati-hati dan dengan teknik nan benar sahinggo katiko inyo tidur indak marasokan sakit akibat inyo  push up tasabuik. Di lantai kamarnyo inyo malakukan push up sendiri dan malakukan perhitungannyo sendiri. Walaupun begitu bisa dapek manjalankan olahraga ringan iko dengan panuah sumangek. Satelah malakukan  push up barulah bisa basiap-siap untuak manjalani aktivitas lainnya. Jadi untuak kamu nan sering mangeluh  sulit tidur di malam hari,  malakukan olahraga ringan talebih dahulusabelum tidur akan mambantu kamu untuak  mamancing raso kantuk sahinggo dapek tidur dengan nyaman.


Seorang padusi katiko nyo alun manikah mako pintu sarugonyo adolah kaduo urang tuonyo. Babeda katiko nyo alah manikah mako nan manjadi pintu sarugo pertamonyo adolah suaminyo. Alah kodratnyo sebagai seorang istri haruslah menaati dan berbakti kapado suaminyo. Namun, makin kamari banyak bini nan makin bagak jo suaminyo. Bahkan ndak jarang seorang istri maabaikan perintah dari suaminyo. Kebanyakan karano kini alah banyak padusi nan mandiri sacaro finansial sahinggo maraso punyo kekuatan surang. Tantu iko harus samo-samo awak perbaiki. Mako dari itu marilah awak saliang maingek an satu samo lain tentang kodrat awak sabagai saorang istri dan apo nan seharusnyo awak lakukan kapado suami.


Namo den Zakhwa Anastaya Wili. Kini aden sadang manjalani liburan sameter. Liburan kini ko lamo, karano kampus den maagiah pangumuman libur sabulan satangah. Sabananyo den suko se libur ko tapi kalau lamo lamo bosan pulo. Karano itu den alah mambuek list apo sajo nan nio den karajoan salamo libuan. Salah cieknyo adolah manonton film. Den suko bana manonton apo lai film nan tantang cakak-cakak, atau fantasi. Ado banyak judul film nan ka den tonton takah Harry Poter, Pision Beak, Dark, dan banyak film lainnyo. Biasonyo den nonton di netfix, kadang den nonton jo kaka den tapi karano kini nyo indak di dangau jadilah den nonton surang. Amak samo apak den ndak suko film takah iko, baliau sukonyo nonton barita sajo.


Patang adolah hari nan paliang manakuik an bagi kami sakeluarga. Kami mangalami musibah bencana alam, yaitu gampo bumi nan mahabihan satangah dari kota Padang. Masih taingek bana kejadian waktu itu. Di sore hari katiko kami sadang basantai tibo-tibo guncangan nan dahsyat datang mahantam. Pas gampo ko taraso kami langsuang mahambua ka lua untuak pai ka tanah lapang nan ado di muko rumah. Sambia manunggu gampo baranti, kami dihadapkan dengan rumah tetangga kami nan baruntuahan. Untuangnyo kami selamat sadonyo. Setelah gampo salasai mangguncang kaba tusnami ka tibo pun lah heboh dipabincangkan. Dek rumah kami sangaik dakek jo lauik kami langsuang gas kendaraan nan ado di rumah untuak pai ka tampek nan labiah tinggi. Untuang bensin kendaraan kami panuah sadonyo.


Jonatan Christie atau acok disapa Jojo merupakan kelahiran 15 September 1997 di Jakarta dari pasangan Andreas Adi dan Marianti Djaja. Ayahnyo berperan besar dalam perjalanan kariernyo di dunia bulutangkis. Pria yang punyo paras menawan ko dikenalkan samo bulutangkis oleh ayahnyo sejak ketek. Inyo mulai bamain bulutangkis katiko usianyo menginjak 6 tahun. Sabalumnyo, Jojo pun bamain olahraga lain, seperti basket dan sepak bola. Namun, ayahnyo menginginkan dirinyo fokus pado bulutangkis. Sejak itulah, inyo mulai serius menekuni bulutangkis. Baik mengikuti di sekolah maupun di lua sekolah. Jojo berlatih pulo di Klub Taurus. Dari hasil latihan dengan giat, inyo memperoleh sejumlah piala dari babagai turnamen.


Hari selasa salasai jadwal kuliah, Evita baniek basuo jo kawan lamonyo sawaktu SD di tampek bioskop untuak manonton film Avatar. Rencananyo tiket nonton ka dibali langsung dari resepsionist. Akhianyo tibolah Evita di bioskop dan langsuang masuk ka ruangan. Sasuai bangku nan alah dipesan,Evita jo kawannyo mamasen bangku basebelahan. Sawaktu nonton film, Evita mamakan popcorn nan kawannyo bali sabelum masuk. Tapi sadang lamak-lamak makan, tibo-tibo ado petugas bioskop nan masuak kadalam ka arah bangku kami. Kami baduo panik takuik ado nan kami langga. Petugas bioskop pai kadakek urang nan ado di bangku sabalah ujuang urutan bangku kami. Kironyo,petugas menegur urang nan mancubo marekam katiko film sadang diputa.


Sayua paku atau sayua pakis adolah sayua nan banyak di tamuan di samak atau hutan. Sayua ijau ciek ko bantuaknyo unik yaitu babantuak batang ketek dan di pucuaknyo ado daun daun ketek nan malikuak ka bawah. Sayua ko banyak dimasak dek urang sangkek dulu. Sayua paku atau pakih ko manganduang banyak nutrisi nan elok untuak tubuah. Sayua pakih ancak pulo untuak maningkekan imun tubuah, manjago mato, manjango kadar kolesterol, dan maningkekan kasehatan tulang. Salain itu sayua ko jugo punyo kanduangan sarek nan ancak untuak manjago pancarnaan. Jugo, ado zat basi di dalam sayua pakih nan ancak untuak mambantuak sel darah merah.


Kamera sabananyo alah ado sajak abad ka 5 sabalum Masehi. Dalam kutipan sabuah buku nan bajudul History of Photography karya Alma Davenport manyabuik an bahwasanyo saurang jantan mangamati banamo Mo Ti mangamati sabuah gejala, apobilo pado dindiang ruangan nan galok tadapek lubang ketek mako dibagian dalam ruangan tu akan marefleksikan pamandangan di lua ruang sacaro tabaliak lewek lubang tadi. Mo Ti lah urang nan partamo nan manyadari fenomenaitu nan disabuik jo camera obscura. Salang babarapo abad kamudian, banyak ilmuan nan manyadari dan mangagumi fenomena tasabuik. Misal bantuak Aristoteles pado abad ka-3 sabalum Masehi dan saurang ilmuan dari Arab Ibnu Al AHitam (Al Hazen) pado abad 10 sabalum masehi.


katiko libur,pas pagi hari, saskia jo keluarga nyo pai main ka rumah adat pagaruyuang,disitu saskia jo keluarga banyak bafoto basamo keluarganyo,saskia mancaliak-caliak sekitar rumah adat pagaruyuang tu,sakali-sakali saskia mamfoto hiasan dinding rumah adat pagaruyuang tu,sudah tu saskia jo keluarga nyo pai maken dakek sekitar rumah adat pagaruyuang tu.sasudah maken,saskia baliak bajalan-jalan jo keluarganyo Sekitar rumah adat pagaruyuang tu.dak taraso,hari lah mulai malam,saskia jo keluarganyo akhirnyo bersiap-siap balik ka rumah.di perjalanan saskia ji keluarganyo maraso litak dan memutuskan untuk makan di rumah maken yang ado di pinggia jalen,lah agak 40 minik maken disitu,sudah tu saskia jo keluarga pun baliak ka rumah.


Stress bisa tajadi ka siapo sajo dan banyak panyebabnyo. Banyaknyo takanan daam iduik bisa maningkekan stress.disaat awak stress awak bisa maubeknyo jo pai jalan-jalan. Saurang Psikolog Efnie Indriane, MPsi waktu wawancara malalui talepon jo detikTravel mangecekan “stress adolah katagangan psikologis nan muncua saat maadokan suatu takanan, pamicu stes ko bisa dari masalah nan indak awak prediksi, liburan tu pantiang”. Dari siko awak tau kalau libuan bisa mangurangan katagangan dan stes. Jadi marilah sajanak awak balibur dan manguangan stress. Kini ado banyak janih liburan nan bisa awak lakukan. Salah satunyo pai ka tampek wisata alam. Wisata alam bisa mambuek awak labiah santi dan rileks karano barado di alam tabukak. Wisata alam bisa barupo pai ka puncak, kabun teh, aia tajun, tajun paying dll.


Hobi mananam sayuran hidroponik adalah salah satu hobi nan bisa dicubo karano praktis dan mendapek an hasil nan rancak jo banyak. Babagai tanaman sayua bisa ditanam manggunoan metode hidroponik. Hidroponik ko marupokan metode menanam tanpa manggunoan media tanam tanah, jadi manggunoan media aia sajo. Alat-alatnyo pun sadarhano. Alat-alatnyo antara lain rockwoll, wadah penampuang aia samo tampek latak media tanam. Pembibitan bisa dilakuan manggunoan rockwoll sakitar 5 hari, alah nampak tuneh yang nampak, pindahan ka media tanam nan beko dibawah di agiah aia samo pupuak khusus. Indak paralu manyiram tiok hari dan hasilnyopun rancak dan banyak. Cocok untuak nak mamulai hobi baru yang di rumah sajo.


Hari ko hari Jum’at, waktunyo Tomi pai ka musajik dakek rumahnyo untuak manunaikan sholat Juma’t. Sholat Jumat kali iko khutbahnyo tentang maingek kamatian. Tomi mandangaan khutbah dengan serius. Khatib bacarito tentang kematian nan pasti akan dihadaoi oleh sado urang di dunia. Untuak itu harus basiap kalau dipanggia oleh Yang Maha Kuasa bilo-bilo. Nan bisa disiaokan nan patamo yaitu amal baik wak di dunia. Satalah itu manyiapan amalan nan taruih mangalir pahalonyo, atau nan disabuik amal jariyah. Dan nan terakhir salalu berdoa supayo maningga dalam kadaan husnul khotimah. Mandangaan itu Tomi langsuang taingek kalau amal-amal baik nyo alun banyak lai. Inyo alun siap kalau misalnyo maningga bilo pun.


Di balik kesuksesan dan kekayaan nan dimiliki Cristiano Ronaldo saat iko  ado babagai macam kesulikan nan pernah nan inyo alami. Kritikan nan inyo dapek katiko  batanding indak mambuek Cristiano Ronaldo manyerah dalam mancapai kesuksesan. Dulu sawaktu kecil katiko Ronaldo masih tergabung ke dalam klub  remaja inyo acok bakarajo manyapu jalan untuak mandapekkan pitih agar dapek makan hari itu. Keadaan ekonomi nan sulik katiko inyo kecil indak manghentikan niatnyo untuak bagabung ke klub olahraga sepak bola.  inyo mamanfaatkan peluang nan  ado agar dijadikan sabagai jembatan untuak maraih kesuksesannyo. Ronaldo nan mamiliki capaian gol  nan sangek banyak salama karirnyo iko mambuek inyo samakin dikenal oleh  orang di saluruh dunia. Prestasinyo nan gemilang indak mambueknyo puas diri untuak manciptokan prestasi lainnyo. Mangikuti piala dunia untuak mawakili negaranyo yaitu Portugal jugo salah satu bentuk usahanyo mancapai prestasi baru agar dapek mambanggakan negaranyo.


Nan alah manikah dan mampunyoi anak. Bagi nan alah manikah dan mamiliki anak, dana nan sabaiknyo disiapkan sagadang 12 kali lipek dari pangaluaran par bulan. Dari uraian di ateh datarik kasimpulan jikok besaran dana darurat idelnyo barado antaro 6-12 bulan dari total pangaluaran par bulannyo. Hal ko dilakuan sabagai langkah preventif bia kaluarga dunsanak bisa tetap iduik sajahtaro maskipun kadaan sadang indak elok-elok sajo, tarutamo katiko pandemi patang. Untuak mamparmudah dunsanak mangituang dana darurat, lakuanlah parhituangan jo rumus Dana Darurat = Pangaluaran X 6. Sabagai contoh, Andi adaolah saurang karyawan nan bakarjo di parusahaan swasta, masih bastatus lajang, dan indak mamiliki tangguangan. Satiok bulannyp Andi mamiliki jumlah pangaluaran nan samo sagadang 5 juta, mako dana nan paralu Andi siapkan adolah 30 juta.


Rumah adat yang berasal dari Nusa Tenggara Timur atau NTT disabuik rumah mbaru niang, labiah tapeknyo ado di Pulau Flores. Diliek dari muko sajo, bangunan rumah adat ko alah nampak unik. Dari lua, rumah adat ko nampak mangarucuik dengan tingginyo 15 meter. Jika masuka ka dalam rumah, mako akan ado 5 lantai di dalamnyo. Kalimo lantai ko mampunyoi fungsi surang-surang. Lantai dasar bafungsi sabagai tampek tingga, lalu lantai kaduo untuak manyimpan barang-barang dan peralatan rumah. Lantai katigo digunoan sabagai tampek manyimpan benih tanaman pangan. Lantai kaampek masyarakat bisa malatakan stok makanan, untuk jago-jago kalau tajadi kekeringan. Kamudian lantai terakhir digunoan untuak malatakan sesaji sabagai pasambahan untuak para leluhur.


Upacara tabuik awalnyo marupokan adek Syi’ah namun sairiang bajalannyo waktu panganut Sunni jugo ikuik malakukan upacara tabuik iko. Upacara tabuik marupokan salah satu upacara nan biaso dilakukan satiok tahunnyo. Upacara iko dilakukan samo masyarakat Minangkabau dalam rangka mamparingati wafatnyo Hassan dan Hussein nan marupokan cucu Nabi Muhammad SAW. Tujuan Upacara Tabuik adalah untuak manghormati kaluarga Nabi Muhammad SAW Upacara iko balangsuang salamo saminggu dengan parayaan puncak nan disabuik “Hoyak Tabuik” nan dilakukan pado tanggal 10 Muharram. Paringatan hari asyura biasonyo dilakuan di Pariaman dengan malakukan prosesi palabuhan tabuik ka lauik lapeh. Maksud dari prosesi palapehan iko bamaksud untuak pangusungan jenazah.


Supayo manonton mampunyoi kualitas dan lamak saat manonton ado juo caro yang awak bisa lakuan. Mungkin kecek kebanyakan urang apo susahnyo manonton tinggal bukak mato alah tu nonton film lai. Tapi disiko ado juo caro awak supayo labiah dapek feel dan bisa meresapi dan tantunyo tetap enjoy salamo manonton. Caro yang patamo adolah piliah lah tonton yang kalian nio tonton pado saat itu, dan nan kaduo sabalum manonton caliak dulu trailer nyo, katigo awak bisa juo mancaliak rating dan ulasan dari film yang awak nio tontom supayo indak baranti dan bosan di tangah jalan. Manonton film bisa mambuka pikiran awak dalam mancaliak hal baru mangko dari itu awak perlu enjoy katiko manonton.


Awal tahun 2022 katiko COVID-19 alah mulai tanang, indak saheboh tahun sabalumnyo, den pai bawisata ka daerah Bukittinggi, tapeknyo Ngarai Sianok. Ngarai Sianok adolah wilayah parairan nan disakaliliangnyo diapik tabiang-tabiang nan tinggi. Ciek hal nan den soroti katiko bakunjuang ka sinan adolah sarok nan dibuang sambarangan dek wisatawan, padahal pangalola tampek wisata alah manyadioan tampek sarok nan bamacam-macam sasuai jenisnyo. Sayang bana, kasadaran wisatawan masih kurang untuak mambuang sarok pado tampeknyo. Ngarai sianok dan aliran aianyo nan harusnyo janiah dan segar tacemar dek sarok-sarok plastik nan alah manahun. Untuak itu, den maimbau kawan-kawan nan ka bakunjuang ka Ngarai Sianok untuak tetap manjago kabarasiahan dan mambuang sarok di tampek nan alah disadioan.


Di negara tropis seperti Indonesia iko kipeh angin sangek dibutuhkan untuak mambantu manyejukkan ruangan. Salah ciek merek kipeh angin nan paling banyak dibali yaitu Miyako Desk fan KAD. Kipas angin nan banyak digunakan oleh anak kos iko tagolong sabagai alek elektronik nan  indak manggunoan talalu banyak watt.   kipeh angin iko hanyo mamerlukan sakitar 30 watt saja namun putarannyo kancang. Selain itu jugo Kipas angin merk Miyako iko alah dilengkapi oleh teknologi thermofus sahinggo risiko overheating indak talalu manjadi perhatian katiko manggunoan kipas iko. Suaro mesin dari kipeh iko jugo indakmaeboh sahinggo katiko kipas dihidupkan indak akan mangganggu urang dan awak sabagai penggunanyo jugo dapek tidur dengan nyenyak. Harganyo nan jugo cocok di kantong mahasiswa mambuek jenis iko laris di pasaran. Mako dari itu  jan ragu untuak mambali kipas iko karano alah banyak nan mambuktikan bagaimana keuntungan katiko inyo alah mambali produk ini.


Kalau panilaian survei makanan paliang lamak di dunia badasakan dari raso, randang alah pasti labiah lamak kalau dibandiangan jo pizza Neopolitan. Kalau memang raso randang kalah dari Massaman Curry Thailand, saharusnyo di tahun 2021 randang bisa manampaiki posisi kaduo di daftar versi CNN tu. Salain tu, randang dinobaikan sabagai makanan nan masuak diantaro kategori Warisan Tak Benda jo Menteri Pendidikan dan Kebudayaan Republik Indonesia di tahun 2013. Iko manunjuakan kalau salain dari raso, randang punyo filosofi nan mandalam bantuak nan alah disabuikan sabalumnyo. Talabiah lo, karano proses dalam mamasak randang nan lamo, randang manjadi makanan nan tahan lamo jo mudah dibaok kama sajo. Alasan-alasan tu cukuik mambuktikan kalau randang saharusnyo tetap manjadi makanan paliang lamak nomor satu di dunia.


Sabagai urang tuo mari lah samo-samo kito mananamkan tentang pentingnyo baolahraga dalam iduik tarutamo ka anak-anak. Mealakukan olahraga ringan atau barek sangaik banyak manfaatnyo untuak kesehatan tubuah sahinggo harus dibiasokan sedini mungkin. Makonyo dari kini awak harus bisa jadi contoh bagi anak awak.  Tanamkan di dirinyo kalau kaduo urang tuonyo pun hobi baolahraga.Contohnyo kalau awak nio olahraga jan lupo lo untuak maajak anak. Jan baduo jo suami se.  Atau bisa juo dengan api nan harus diperhatikan sabagai urang tuo jan hanyo sakedar maingek an se. Awak harus lo mancontohan ba a hiduik sehat dengan olahraga. Jan sampai anak mancirepet. Disuruah olahraga tapi nan manyuruah lalok-lalok se di rumah.


Transportasi nan dijadian dek urang untuak pai berwisata kini lah banyak. Ado manggunoan oto, honda, sepeda, becak honda, kapa, pesawat, dan lain-lain. Kalian bisa piliah sasuai jo keinginan dan kemampuan kalian. Manuruik ambo, kalau kalian pai berwisata dengan jarak nan jauah apolai antar pulau sarancaknyo manggunoan pesawat. Apolai kalau kalian pai cuma surang baduo. Biaya nan dikalua an akan labiah irit dibandiang kalian harus baok oto. Selain tu, kalian bisa sampai tujuan labiah capek dibandingan transportasi lainnyo. Cuma baliak ka diri masiang-masiang, ado nan kurang suko naiak pesawat karano ndak taraso pai jalan-jalan. BAru mamiciangan mato lalok sabanta alah sampai se di tujuan. Sadonyo disarahan kapado urangnyo.


Untuak kalian nan hobi ka dapua, suko mamasak dan nio mangambangan bakat untuak manjadi seorang chef bisa mancuboan beberapo keahlian. Patamo kemampuan mamiliah makanan,  Ahli mamotong bahan makanan,  bisa mamacik pisau dan alaik lainyo, tau baa caro mangalola bahan makanan nan ado, awak harus juo memiliki pengetahuan banyak resep masakan, manajemen waktu harus dijago juo, tarakhir penting juo bisa manjago kabarasiahan dan kerapian dapua. Manjadi chef tantunyo indak bisa dilakukan kalau sekedar hobi se, awak paralu jo mengasah skill-skill nan ado. Manjadi chef bisa mambuek awak mangambangkan sebuah bahan manjadi masakan yang lamak, ancak dan unik.  Kalian bisa maikuik an beberapo keahlian tadi untuak manjadi chef handal.


Untuak mahadok i pertandiangan olahraga ado beberapo hal nan harus kalian persiapkan dan lakukan. Nan pertamo, siapkan mental kalian. Kalian harus mananamkan basonyo pertandiangan ko adolah pertandiangan kalian. Manang atau kalah nyo pertandiangan ko kalian nan tantukan. Nan kaduo dan nan paliang penting jago kesehatan kalian. Makan lah makanan nan bagizi cukuik sahinggo imun tubuh kalian maningkek dan tahinda dari babagai macam panyakik. Nan katigo dan nan terakhir persiapkan kondisi fisik kalian. Rutin latihan dan ndak buliah kurang tidua karano kurang tidua tu bisa ma akibaik an diri kalian kurang fokus nan ditakuik an bisa bapangaruah ka performa kalian saat batandiang.


Hari rayo Idul Adha tahun ko, ambo basyukur bana bisa ikuik qurban. Razaki nan ambo dapek an sabalumnyo cukuik untuak ambo sabana mambali jawi, walaupun indak yang terlalu gadang tapi indak lo ketek bana. Hari rayo qurban ko adolah hari dima awak bisa maikhlaskan apo nan awak punyo untuak babagi kasasamo. Caritonyo dulu Nabi Ibrahim se rela bakorban untuak manyambaliah anak nyo kareno perinta Allah, namun kareno kaikhlasan dan ketaatan Nabi Ibrahim akhirnyo anak nyo ismail diganti jo domba sakatiko oleh Allah. Artinyo apo nan awak qurban kan bisa mandapek an ganti yang labiah gadang lai dari nan kuaso Allah SWT.


Di bara daerah di Indonesia dan luar negeri bantuak Jepang dan Korea, bulu babi manjadi seafood nan digemari. Urang nan patmo kali manacaliak bulu babi pasti ragu untuak mamakannyo. Bulu babi ko punyo cangkang nan bantuak nyo bulek dan banyak duri disakililiang permukaannyo. Nan bisa dimakan dari Bulu Babi tu isi dalam nyo nan disabuik gonad. Gonad punyo tekstur nan lambuik, rasonyo manih saketek dan asin, dan warnanyo kuniang cerah. Gonad ko bisa dikonsumsi dan ndak baracun, bahkan ancak untuak kasehatan. Kanduangan nutrisi dalam 100 gram bulu babi, yaitu 13,8 gram protein, 4,3 gram lemak, dan 2,5 gram karbohidrat.. Salain itu bulu babi ko makananan nan randah kalori, kalorinyo cuman 86 kkal dalam 100 gram bulu babi.


Ontang-anting nan ado di Bandung adolah salah satu transportasi wisata nan biasonyo dipakai dek urang untuak manuju Kawah Ciwidey. Bantuaknyo kalau di caliak-caliak mirip jo angkot. Warnanyo banyak yang ngejreng, ado bagian mukonyo dan ado bagian belakang nan tadiri dari beberapa barih. Tapi bedanyo jo angkot adolah ontang anting ko duduak penumpang belakang ndak bahadok-hadok an mode angkot, tapi duduaknyo babarih mode awak duduak di oto pribadi. Selain tu, nyo ko ndak punyo dindiang. Jadi kok naiak ontang-anting ko awak bisa mancaliak pemandangan kiri kanan sacaro lapeh ditambah hembusan angin nan langsuang ka badan. Kalau naiak ontang anting ko maingek an awak naiak oto kompong kalau di minang.


Ambo mambuka Jasa desain grafis, iko juo yang manjadi usaho sampiangan ambo. Kareno usaha iko bisa dijalankan sambia mancari karajo nan lain. Sabalum mandapek an karajo yang sabananyo, ambo mambuka jasa desain grafis. Alah sajak duo bulan nan lalu ambo alun mandapek an karajo jadi ambo mamutuskan untuak manjadi wirausaho dalam bidang desain grafis. Karajo nan ambo jalani ko adolah karajo nan paliang lamak kareno ambo memang punyo skill dalam bidang desain grafis. Namun, walaupun mode tu pasti di satiok usaho tu ado naiak jo turunnyo. Mangko dari itu ambo harus siap dalam maliwaik i resiko manjadi wirausaho jaso desain grafis ko.


bagi kawan kawan nan baminat manjadi saurang barista, untuak barajanyo indak talalu susah susah bana do. ndak dibutuahan skill wow untuak manjadi barista. nan paliang pantiang adolah jatuah cinta dulu, nah kalau alah jatuah cinta pasti bakalan penasaran jo hal nan bakaitan jo kopi. nan partamo kawan harus bisa adolah mambedaan kopi robusta dan kopi arabika. nan kaduo mambuek kopi jo masin espresso maupun manual brewing. karano iko hal basic sabalum manjadi barista. salanjuiknyo paham jo area karajo. kabanyakan urang cuma paham untuak mambuek kopi tapi lupo kalau area krajonyo tu harus barasiah. nan trakhir mangarati kainginan palanggannyo . jadi dari apo nan dijalehan ko mambuek kawan kawan tertarik ndak?


Air Terjun Gadih Ranti adolah salah satu tampek wisata nan lataknyo ndak jauah jo Danau Maninjau. Mungkin ndak sapopuler aia tajun nan lainnyo karano tampek wisata ko tamasuak baru. Manuruik ambo, aia tajun ko punyo keunikan dibandiang aia tajun lainnyo. Aia tajun ko punyo banyak titik dengan ketinggian nan babeda-beda, sahinggo aia tajun ko mode baranak-ranak. Bagian atehnyo pun tadapek kolam aia nan mambuek pemandangan samakin indah. Di bawah aia tajun ko masih ado perairan nan ndak begitu dareh sahinggo bmamungkinkan bagi pangunjuang untuak baranang-ranang disiko. Aia nyo pun barasiah dan janiah. Jadi tampek ko cocok bana dikunjungi sabagai tampek wisata keluarga.


Katiko kalian sadang banyak pitih karano usaho nan sadang lancar atau katiko sadang bakarajo dan mampunyoi penghasilan tetap jan lupo untuak manyisiah pitih kalian tu untuak ditabuang sabagi persiapan dana daruraik kalian. Dari beberapa caro nan bisa kalian piliah untuak manyimpan dana daruraik manuruik pandapek ambo, sarancaknyo kalian simpan di aplikasi bibit karano selain nyo lah tadaftar di OJK dana daruraik nan kalian simpan pun bisa manyasuaian dengan inflasi satiok tahunnyo. Beko tergantung kalian se mamparuntuak kan dana daruraik kalian ka di latak dima. Kalau nio tanpa risiko kalian bisa latak an di pasar uang sedangkan kalau nio barisiko kalian bisa latak an di obligasi atau saham.


Siswa kelas 6 SD N 1 Padang hari sabtu kan maadoan rekreasi sambil baraja ka museum. Pihak sekolah manyatokan acara ko diadokan supayo siswa ndak bosan dan bisa mananangkan pikiran sabalum ujian dimulai. Karano siswa kelas 6 akan mamasuki minggu ujian, dan mereka butuh refreshing sabalum ujian kelulusan. Di museum mereka banyak baraja tentang peninggalan-peninggalan yang ado, museumnyo pun barasiah dan nyaman, sahinggo siswa dan guru sanang hati. Salain ka museum, siswa kelas 6 pun manyempatkan untuak singgah dipantai. Siswa basamo guru kelasnyo maabian waktu sambia basanang-sanang. Di pantai mereka foto-foro, mancaliak matoharo tabanam, makan basamo, wakatu sahari diabian untuak basanang-sanang.


Akhrinyo ambo alah punyo kamera analog, wakatu itu ambo bali di hari salaso. Jadi kamera analog ko emang dari dulu ambo nio bali. Akhirnyo baru duo hari kapatang pitih nan ambo kumpuan cukuik untuak mambali kamera analog ko. Tabungan ambo ko alah takumpua salamo 8 bulan. Kamera analog labiah ancak manangkok cahayo di lua ruangan, ambo tau itu kareno pernah mancuboan kamera punyo kawan ambo. Jadi kamera analog ko kamera film yang jenisnyo kamera photografi yang dengan capek maambiak urutan foto. Ado tigo jenis film kamera analog ko ado nan roll hitam putiah tradisional, ado juo nan film negatif waro dan film positif atau E-6 slide. Dari katigo itu ambo pakai nan roll hitam putiah tradisional biasonyo.


Bika Ambon nan pernah Fani agiah ka jima mamiliki ciri khas nan sangek istimewa. Makanan nan mambuek jima nio pai ka medan untuak mancubo langsuang kini manjadi makanan kasukoannyo. Makanan nan populer di Medan iko mampunyoi bantuak bawarna kuniang dan barongga didalamnyo iko mampunyoi raso nan unik yaitu aroma daun limau, jo raso nan manggugah salero lainnyo. Makanan iko, biasonyo disajian dalam bantuak persegi  mode martabak. Bika ambon iko masuak ka golongan kue basah nan dapek lamak untuak dimakan disaat santai atau dibaok untuak buah tangan katiko baru baliak dari Medan. Varian raso bika ambon iko banyak disadioan mode keju,coklat,pandan, atau variasi lainnyo.


Dii maso kemerdekaan kini, pahlawan tu ndak hanyo urang nan rela mangorbankan jiwa dan raganyo untuak mamerdekaan Indonesia se tapi urang nan bisa mambuek bangga bangsa dan negara kapado urang lua. Susi Susanti adolah  salah seorang atlet bulu tangkis nan sangaik terkenal dari maso ka maso nan mampunyoi carito menarik sahinggo diangkek ka sabuah film layar lebar Indonesia. Manuruik ambo ndak ado nan salah samo sekali. Apo nan di dapek an dek Susi Susanti adolah hal nan wajar nyo dapek an. Itu lo bantuak penghargaan dalam dunia perfilman Indonesia kapado salah seorang padusi nan alah manorehkan sabuah sejarah nan sangaik membanggakan bagi bangsa Indonesia.


Kini banyak urang nan nio punyo usaho surang karano waktu karajo labiah fleksibel dan ndak ado tekanan dari atasan. Apolai makin kamari makin banyak lo urang nan usaho nyo sukses. Cuma masalahnyo tu adolah urang binguang harus mamulai dari ma kalau nio bausaho. Sabananyo kalau memang nio mamulai usaho caronyo nan pertamo tu adolah tantuan apo jenis usaho nan ka dibuka. Kalau alah tau jenis usahonyo, langkah salanjuiknyo adolah survei lapangan terhadap usaho nan sejenis dan lakukan inovasi. Abis tu kalian persiapkan apo se nan dibutuahkan. Kalau sado langkah alah salasai mulai se dengan Bismillah. Jan di tundo-tundo sahinggo rencana tu ndak hanyo tingga rencana.


Aia putiah mamiliki banyak manfaat untuak kesehatan tubuah kito. Satiok hari kito mambutuahan aia putih nan cukuik untuak maaktifan kinerja saluruah organ tubuah. jiko kito kurang minum aia putiah, akibaiknyo kito akan mangalami dehidrasi atau kakurangan cairan. Oleh sebab tu utak wak akan jadi lemot untuak mamarintahan kapado tubuah agar taruih bagarik. Aia putiah ko penting juo untuak mangganti ion nan hilang dari dalam tubuah. Jiko kito kakurangan cairan didalam tubuah kito, kito akan manjadi loyo, latiah dan indak batanago. Ayo mari kito biasokan untuak maminum aia putiah tiok hari minimal duo liter perhari untuak tetap manjago kesehatan tubuah kito!


Piala dunia tahun 2022 kini tuan rumahnyo adolah Qatar. Ndak saba bana ambo manunggu pertandingan final nan akan diadokan hari ko antaro Argentina jo Prancis. Patang-patang ko ambo biasonyo nonton piala dunia jo keluarga se di rumah. Sedangkan manonton di rumah se alah sero bana rasonyo basorak-sorak katiko ado nan mancetak gol. Tambah lo mandanga sorak-sorak dari rumah tetangga sabalah, makin manggelegar suasananyo. Tapi kini ambo nio cubo lo ba a rasonyo nonton basamo-samo di layar gadang nan nyo sadiokan di salah satu pusat perbelanjaan di kota Padang dengan penonton nan labiah rami. Pasti akan labiah sero dan labiah heboh.


Puasa Ramadhan adolah salah satu bulan suci bagi umaik Islam. Banyak nan sangat manunggu-nunggu kedatangan bulan suci ko. Di bulan ramadahan ko awak umat muslim diwajibkan untuak bapuaso mulai dari terbit fajar hinggo tabanam matohari. Taingek bana dek ambo katiko awal-awal baraja puaso waktu masih kelas 1 SD. Ambo puaso cuma satangah hari. Dibuliahan babuko kalau alah jam 1 siap urang sambayang zuhur dek ama ambo. Wakatu taraso lamo bana bajalan waktu itu. Paruik alah bunyi-bunyi, mancaliak iklah sirup di TV raso ka di nonoh aia di dalam kulkas dek sangkiang alah auihnyo. Jam ko dicaliak saraso ndak manggarik-garik. Mode itulah godaan urang puaso.


Kisah ashabul kahfi marupokan kisah para pamuda yang hiduik dalam kadaan talalok salamo 309 tahun didalam goa. Singkek carito pamuda ashabul kahfi ko maninggaan kota tampek tinggal mereka dan basambunyi di goa. Didalam goa itulah mereka aman untuak baribadah kapado Allah, dan allah manutuik mato mereka supayao talalok salamo itu. Sahinggo rajo daqyanus dan pasukannyo yakin kalau paro pamudo ko alah maningga. Setelah 309 tahun dan alah dibangunkannyo para pemudo mereka maraso itu hanyo lalok bantuak biaso se, mereka indak tau kalau alah lalok salamo tu. Mangko dari itu untuak awak badoalah dengan panuah kenyakinan kapado Allah bantuak para pemuda ko yang badoa minta perlindungan kapado Allah. Langkah patamo saeloknyo awak basuci dengan air wudhu, kaduo mulailah dengan mamuji Allah, katigo indak taburu-buru dan panuah harok dan keyakinan. Sakironyo itulah nan bisa awak ikuik an supayo doa awak takabul.


Film-Film lokal Indonesia nampaknyo mulai baliak manampakan eksistensinyo di 5 tahun belakangan. Di tangah-tangah gempuran drama korea dan box office barat serta film superhero marvel, industri film indonesia mulai mamparancak diri dan bertransformasi. Bisa dicaliak 2 tahun belakangan, Indonesia alah mulai marilis series-series dengan episode-episode pendek dan bakarajo samo jo platform-platform online. Film-film Indonesia dari berbagai genre indak kalah menarik dan lasuah dibandiangkan jo film-dilm lua nagari. Untuak film komedi biasonyo film Indonesia akan labiah mudah dimangarati lawakannyo dek penonton Indonesia contohnyo sajo film my stupid boss, cek toko sebelah ataupun warkop DKI. Untuak film romantis ado dilan atau galih dan ratna nan marupokan remake dari film gita cinta dari SMA tahun 1979 dulu. Untuak film aksi tantu sajo Indonesia punyo the raid nan alah diakui Internasional. Itulah contoh-contoh dari film Indonesia berkualitas nan menarik ditonton surang ataupun basamo-samo. Marilah kito basamo-samo mandukuang industri film Indonesia nan indak kalah ancak jo film-film lua nagari.


Agamo budha sabagai agamo tatuo yang masuak ka Indonesia yang mamiliki tampek ibadah banamo vihara. Vihara sabagai tampek ibadah umaik budha yang barasa dari bahaso pali india kuno yang bararti tampek tinggal atau tampek malakuan puja bhakti. Manuruik ambo vihara atau agamo urang budha ko paliang acok dijadian tampek bersemedi rasonyo badiam diri dan badoa dalam hati lamo-lamo tu cuman dilakuan dek agamo budha, karena acok lo dulu manonton film yang di ma urang nyo basemedi sasuai wakatu yang alah ditantuan. Salain bafungsi sabagai tampek keagamaan, vihara bafungsi juo  sebagai pusek pendidikan, pengembangan budayo, pengembangan sosial kemasyarakatan dan tampek pertemuan atau pelantikan organisasi agamo paro Budha.


Wakatu liburan sakolah amak ambo maagiah pitih untuak bisa pai jalan-jalan jo kawan ambo, memang satiok liburan ambo pasti diagiah pitih labiah. Pai lah ambo jo kawan ambo ko ka pasar kuliner untuak cari-cari makanan kekinian nak lamak, kan biasonyo kalau pasa kuliner ko banyak bana macam-macam makanan pas juo kan amak ambo alah maagiah pitih labiah. ketemu lah ambo jo urang jualan pempek, pas bana ambo memang sadang mancari pempek. Pempek ko khas palembang yang lamak bana apolai kalau cukonyo lamak pasti lamak se jadinyo awak makan nyo. Kawan ambo ko sanang lo makan pempek keceknyo pas bana sore-sore bantuak ko awak makan pempek.


Wortel adolah salah satu jenis sayua nan banyak dikonsumsi dek urang. Wortel mampunyoi banyak manfaat untuak tubuah. Wortel mampunyoi ciri-ciri fisik nan mudah dikenali. Wortel mampunyoi warna oren tarang. Wortel mamiliki bantuak tubuah nan panjang dengan bantuak runciang di bagian bawahnyo. Wortel mampunyoi bungo bawarna putiah dan wortel mampunyoi ukuran batang bungo nan tumbuah sakitar satu meter. Batang wortel babantuak bulek dan indak mampunyoi kayu. Daunnyo majemuk menyirip. Jenis aka wortel adolah aka tunggang dan aka serabut. Bagian nan dapek dimakan dari wortel adolah bagian umbi atau akanyo Ukuran diameter dari umbi tersebut adolah 3 sampai 5 centimeter. Raso wortel sendiri adolah raso manih langu.


Dulu alun ado ekskul Tenis meja lai disakolah tapi kini di babarapo sakolah alah ado. Ambo juo ikuik kadalam eksul tenis meja disakolah. Indak di sakolah se, dirumah pun ambo acok mamainkannyo jo kakak ambo dirumah. Indak talalu banyak urang yang ikuik ekskul tenis meja, mungkin dek kareno mereka indak biaso dan maraso sulik kareno mancaliak bantuak bolanyo. Bantuak bola tenis meja ko ketek, bulek dengan diameter 40 mm dan barek 2,7 gram, bahan plastik mangkilek, kalau ndak orange pasti putiah warnonyo. Kareno memang identik bola tenia meja jo warno itu, kabanyakan memang bawarno orange.  Bantuak bamain bola pingpon diateh meja jo raket yang ketek.


Di Kota Banyuwangi ado ciek destinasi wisata nan tacuruak dan indak banyak urang tau. Namo tampek wisata itu adolah Taluak Hijau. Taluak Hijau adolah objek wisata taluak nan masuak ka dalam area Taman Nasional Meru Betiri. Tampek wisata tersebut diagiah namo Taluak Hijau karano aia di taluak iko bawarna hijau. Objek wisata iko sabananyo bajarak kurang labiah 90 kilometer dari pusat Kota Banyuwangi. Untuak bisa mancapai lokasi wisata iko, kawan-kawan hanyo paralu maikuti patunjuak arah nan ado. Kawan-kawan harus maikuti patunjuak jalan dari Pesangrahan-Sarongan-Sukamade. Jalan manuju taluak hijau cukuik buruak dan manantang. Apolai kalau kawan-kawan bajalan kaki manuju ka taluak hijau.


Hari iko ambo libur karajo karano ado prediksi Jakarta akan dilando dek badai nan sangaik ekstrim. Akhianyo karano ado badai, ambo diliburkan. Dan karano ambo diliburkan, ambo jadi punyo waktu luang sacaro tibo-tibo. Karano ambo liburnyo tibo-tibo ambo jadi ndak tau harus maabihkan waktu luang dengan kagiatan apo. Akhianyo ambo putuihkan untuak bamain game di playstation. Game nan ambo mainkan adolah game fifa. Game fifa sangaik terkenal di kalangan pacinto olahraga sepakbola. Ambo bamain game mulai dari pagi sampai sore dan hanyo baranti katiko waktu sholat dan jam makan. Memang maabihkan waktu luang dengan main ps dapek mambuek kito lupo jo waktu.


Olahraga sit-up adolah olahraga nan banyak di lakuan dek urang-urang. Karano sit-up ko sangek mudah di karajoan, indak lamo, dan indak butuah tampek khusus sarato nan paliang pantiang sit-up indak paralu manggunoan alek. Jadi sit-up di kaajoan jo posisi lalok manilantang, posisi kaki di takuak dan tangan di latak di balakang kapalo. Salanjuiknyo awak dorong badan awak untuak jago sampai ka posisi duduak tanpa maubah posisi tangan jo kaki, kamudian baliak ka posisi lalok lik. Lakuan hal iko barulang kali. Olahraga ciek ko sangek baguno untuak malatiah otot paruik sarato mangetekan paruik kaano nyo bisa mambaka lamak di paruik. Karano itulah sit-up banyak di karajoan dek padusi-padusi nan nio manguruihan paruik.


Babarapo hari kapatang dunia selebriti tanah aia sadang heboh mancaliak pertandingan tibo-tibo tenis yang di produksi oleh vincent jo desta. Event vindes sport marupokan marupokan program yang bagerak di bidang olahraga. Tenis lapangan adolah pamainan jo bola ketek dengan raket yang batujuan mamukua bola maliwaik i net. Bantuak dari lapangan tenis ko persegi panjang, permukaan data dan rato, jaring randah ditangah sebagai pambatasnyo. Wakatu tiba-tiba tenis dimulai banyak panonton yang samangaik untuak manantikan panampila selebriti-selebriti tanah aia yang main tenis lapangan. Salah satunyo ado Rafi Ahmad jo Enzy storia, Wulan Guritno, Desta dan lain-lain. Pertandingan olahraga tasabuik pun bejalan dengan lancar dan heboh.


Kantang adolah bahan makanan nan paliang den sukoi. Apopun makanan nan bahan dasarnyo dari kantang den makan sadonyo. Bagi den kantang punyo cito raso surang baiak ditambah paraso lain atau tanpa ditambah apopun. Lagipulo kantang sakaligus bisa jadi pangganti nasi sabagai karbohidrat. Bahan makanan nan tamasuak ka dalam jenis umbi-umbian tu bisa diolah manjadi makanan nan baragam. Mulai dari diabuih, digoreng, ditumbuak, dan lainnyo. Kantang mudah pulo didapek dima-dima. Olahan kantang nan paliang den suko adolah paragede kantang. Paragede nan digoreng jo baluran talua diluanyo manambah raso ranyah dari paragede tasabuik. Paragede kantang cocok dimakan sabagai kawan nasi ataupun untuak ka di kudok-kudok.


Tari pasambahan marupokan tari tradisional nan biaso digunoan untuak mambuek pasambahan. Tarian iko biasonyo diadoan untuak manyambuik tokoh terkenal, tamu-tamu besar, ataupun samacamnyo sabagai bantuak penghormatan kapado mereka. Tarian iko biasonyo mamakai 10 penari latar dan anak daro sabanyak 3 urang sabagai pambaok carano nan barisi daun sirih. Katiko tarian ko dimulai, tamu besar akan dipayungi sambia diiringi bajalan sampai ka tampek duduak nan alah disadiokan. Tapi salain untuak manyambuik tamu, tari pasambahan dapek digunoan pulo untuak pembukaan dalam acara adat, acara resmi bahkan untuak pangisi acara pernikahan. Dalam tradisinyo, katiko ado sesi maagiah daun sirih kapado tamu dalam carano, tamu diharapkan untuak maambiak daun sirih.


Manuruik ambo anak gen Z kini kalau ka mambali barang labiah mamantiangkan gaya atau merek suatu barang daripado fungsi. Dalam kato lain sangaik manjunjuang tinggi gengsi. Gengsi adolah sagalo-galonyo. Tapi mode tu lo lah. Nyo ma anggap dengan nyo mamiliki barang merek-merek tanamo tu mereka maraso di akui dek lingkungan sosialnyo. Babeda bana jo awak jaman dulu. Mambali barang yo harus sasuai jo fungsinyo. Ado nan punyo fungsi samo tapi labiah murah manga harus mambali nan maha. Contohnyo se caliak disakaliliang awak, gen Z ko labiah suko hp Iphone daripado Android. Walaupun harago hp Android tu ado juo nan labiah maha dari pado Iphone, tapi Iphone tetap nan paliang mewah manuruik anak-anak gen Z kini.


Dibulan Maret katiko Lisa pai untuak mancaliak konser salah satu panyanyi populer, Ed Sheeran. Saat itu, konser dilakuan di salah satu stadium tabesar di Indonesia. Rumah Lisa indak jauah dari tampek konser sahinggo Lisa indak paralu mamesan hotel atau penginapan lain. Tapi katiko konser alah dimulai, urang rumah Lisa manalepon untuak maagiah tau kalau inyo pai ka rumah eteknyo karano ado masalah mandadak. Lisa kini dikonser basamo jo kawan kuliahnyo. Lisa sabananyo takuik untuak baliak surang ka rumah. Rencana awalnyo, ayah Lisa ka manjapuik katiko konser alah salasai. Tapi karano urangtuo pai, Lisa baniek untuak manginap di rumah kawannyo itu. Salasai konser, Lisa maagiah tau kalau inyo manginap di rumah kawannyo sajo. Bisuaknyo barulah Lisa baliak karumah.


Salain basalancar, ambo pun hobi olahraga ekstrem nan lain, yaitu panjek tabiang. Panjek tabiang adolah salah satu jenis olahraga alam bebas nan tamasuak ka dalam bagian mandaki gunuang. Panjek tabiang indak bisa dilakukan sacaro asal-asalan karano sangaik babahayo. Olahraga iko mambutuahkan teknik dan peralatan bantuan untuak manjalankannyo. Hal iko disababkan karano tabiang nan dipanjek biasonyo mampunyoi kontur babatuan. Salain itu tabiang nan dipanjek pun sangaik curam. Suduik dari tabiang nan dipanjek biasonyo labiah dari 45 darajat dan tingkek kasulitannyo pun macam-macam. Panjek tabiang sangaik mambutuahkan kamampuan fisik dan tanago nan mumpuni. Kakuatan tangan dan kaki akan sangaik diuji dalam olahraga iko.


Mananam sayua selain dapek manghemat biaya katiko sayua maha tapi dapek lo untuak mengkonsumsi sayua nan segar karno diambiak langsung dari ladang. Metode mananam sayua dapek dicubo melalui hidroponik atau langsung batanam ka tanah. Mananam sayua kini dapek dilakuan dimano sajo mode didalam embe nan diisi tanah subur dan dapek dilatakan dibalkon atau dimuko rumah. Caro mananam sayua langsuang katanah ado beberapo tips nan dapek diterapkan yaitu mamiliah tanah nan subur, lalu mamiliah bibik nan rancak. Sudah salasai batanam, agiah pupuak nan diparaluan untuak perkembangan tanaman. Manjago kebersihan disekitar tanaman, mancabuik rumpuik liar nan tumbuah disekitar tanaman. Dan jan lupo untuak manyiram tanaman bia dapek subur.


Ambo agak kurang samo minuman boba dek terlalu manih. Manuruik ambo, minum boba tu samo se bantuak makan sapiriang nasi jo samba. Kok bisa? Yo karno kalorinyo samo se dek tinggi bana karbohidrat jo gulonyo. Boba ko tabuek dari tapuang tapioka dan gulo nan dicampua dan dicetak bule dan dimasak lai jo gulo. Dalam sagaleh minuman boba bisa manganduang 300-500 kalori dan 38 gram gulo. Jadi kalau minum itu bisa kanyang ambo jo bobanyo. Salain itu minuman bantuak itu kurang vitamin, mineral, dan seratnyo, jadi ndak saimbang gizi nyo. Kalau minum minuman boba tiok hari bisa manyebab kanker dan diabetes lo.


Kalau kalian nio harmonis, rukun, dan damai hiduik batatanggo, jan pernah cubo-cubo malakukan 3 hal ko, yaitu nan pertamo jan bia an aia curahan hujan dari atok rumah kalian jatuah ka halaman rumah tatanggo kalian. Taranga sangaik sepele tapi jan salah-salah, banyak urang nan bagaleboh jo tatanggo nyo hanyo karano masalah sepele ko, bahkan kitab perundang-undangan negara pun maatur tentang iko. Nan kaduo, jan parkir sakalamak hati apolai persis di muko paga rumah tetangga sahinggo mambuek tetangga wak ndak nyaman apolai sampai maraso ndak diharagoi. Nan katigo, jan ikuik campur masalah anak. Namonyo se anak-anak pasti acok bacakak dek karano ulah sepele. Ndak lamo abis bacakak paliang nyo bamain lo baliak. Kurang labiah itu poin nan harus dihindari supayo ndak bagaleboh jo tatanggo.


Rumah adaik dari provinsi banten ko dimiliki oleh suku baduy. kalompok etnis masyarakat adaik suku banten. Bantuak rumahnyo acok disabuik juo jo Julang Ngapak gaya bangunan nyo juo bantuak rumah panggung. Bagian atok nyo disabuik sulah nyanda dan bagian rumahnyo  tabuek dari anyaman bambu. Rumah adaik baduy ko dibantuak dalam tigo bagian, yaitu sorsoran (depan), tepas (tengah), dan imah (balakang). Rumah adaik suku baduy ko tacaliak sedarhana namun mampunyoi makna bagi urang suku baduy di banten. Awak harus juo malestarikan dan menghargai rumah adaik ko. Marilah awak hiduk sederhano, paduli, dan bisa menghargai sagalo hal yang ado dibawah awak kini.


Andi nan marupokan salah ciek atlet lari kini sadang latihan di lapangan.  Namun karano hari itu Andi mamiliki begitu banyak masalah sahinggo pikirannyo begitu indak fokus mambuek inyo tajatuh  katiko inyo balari. Hal iko dikarenakan langkahnyo nan begitu capek namun pikiran nan sadang indak fokus mambuek kaki kirinyo indak sengaja manginjak kaki kanannyo dan alhasil Andi pun jatuh ka tanah. Inyo merasokan sakit di bagian betis karano kakinyo basilangan katiko inyo jatuh. Hal iko mambuek Andi  bateriak untuak  melampiaskan raso sakitnyo tasabuik. Namun hal itu bukanlah caro nan baik untuak melampiaskan  raso sakiknya. Satelah melihat Andi nan sadang tajatuh serta raut wajah nan kesakitan mambuek banyak urang langsuang balari manuju ka tampek Andi dan mamberikan penanganan partamo. Kejadian nan begitu indak taduga itu mambuek Andi merasokan kecewa tahadap dirinyo karano inyo tetap mamutuskan latihan walaupun pikirannyo sadang indak baik-baik saja. Dan syukurlah kejadian  tasabuik indak mambuek luka parah tahadap kaki Andi.


Bagi ambo pai balibur adolah alternatif untuak mampaarek awak jo teman atau awak jo keluargo. Salagi ado waktu dan bisa untuak pai liburan manga indak nio balibur. Kegiatan libur yang ambo suko adolah pai ka suatu tampek dan makan-makan basamo disitu tapi indak mambali do makanannyo awak buek surang dari rumah. Di waktu itulah raso ambo awak labiah dakek jo urang-urang tersayang awak. Bantuak dulu ketek kan amak awak suko bana maajak awak pai balibur katiko lebaran misalnyo pasti masak yang banyak di rumah dan baok ka tampek liburan untuak dimakan basamo jo karpet. Setelah makan baru banyak kegiatan nan awak bisa lakukan lai


Tali skipping adolah alat olahraga nan paliang mudah untuak dibawo ka mano-mano. Hal iko disababkan karano ukurannyo nan indak tarlalu gadang dan bisa dilatakkan di dalam tas kito. Salain itu tali skipping pun tabuek dari bahan-bahan nan indak talalu kareh sahinggo mamudahkan kito untuak manyusunnyo di dalam tas. Tali skipping biasonyo tabuek dari bahan kawek, kain, ataupun vinyl. Karano alat iko pado dasarnyo adolah sabuah tali, alat iko jadinyo bisa kito guluang atau kito lipek sabalum kito masuakkan ka dalam tas. Salain ukurannyo nan indak talalu gadang, alat iko pun mampunyoi baban nan ndak talalu barek sahinggo untuak mambawonyo kito indak mambutuahkan banyak tanago.


mambahas tentang halal dan haramnyo cumi cumi ko manuruik ulama ado 2 versi. nan partamo ado beranggapan karano tintanyo tu baguno untuak mandok dari hewanan ka mamangsanyo dan yang lainnyo bapandapek karano itu bukan bagian dari lua cumi cumi tu makonyo di kecekan haram. jiko kito bapijak jo ulama nan mangecekan kalau cumi cumi tu haram, wajib bagi kito untuak mambarasiahan cumi cumi tu dari tinta nan ado di cumi cumi tu jadi dagiang nyo pun jadi barasiah. jiko bapegangan jo pandapek ulama nan mangecekan kalau tintanyo tu halal, buliah bagi urang tu manikmati cumi cumi barikuik tintanyo. jadi baliak ka awak liak, nio manikmati nan ma.


Dulu pas den masih SD, kiro-kiro baumua 7 atau 8 tahun, tajadi gampo bakapanjangan di sumatera barat. Pas gampo tu aden tingga di kampuang ayah den, dan pas tahun gampo tu ibu den hamil tuo. Di kampuang ayah den tu fasilitas kasehatannyo kurang jadi ibu den ka kampuang den tinggal kini, untuak basalin. Jadi den jo ayah den lah tinggakan, pas maso itu maso gampo-gampo juo tu, tapi indak acok bana. Pas waktu tu den takana bana sore hari, kiro-kiro jam 5. Ayah den sadang masak samba untuak kami, tibo-tibo gampo kuek taraso. Den yang lah tabiaso ado gampo pas tahun itu, langsuang manyaiapan diri untuak manghindari gampo tu, yo dengan caro lari sakancang mungkin kalua dari rumah.


Olahraga banyak manfaatnyo bagi tubuah, entah itu untuak kesehatan atau kecantikan. Olahraga manjadi salah satu caro efektif untuak mambantu manurunkan barek badan. Namun, indak setek urang yang mangalami kabingungan akan pilihan olahraga yang tapat. Sabananyo, sado jenis olahraga bisa manurunkan berek badan wak. Hanyo sajo, olahraga aerobik manjadi jenis yang paliang direkomendasian. olahraga aerobik juo tabagi manjadi babarapo jenis. Masiang-masiang mampu mambaka kalori tubuah dalam jumlah yang babeda. Barikuik babarapo di antaronyo: Baranang, Basapeda, Jalan kaki, hanyo bajalan kaki salamo 30 menit setiok hari, tubuah alah mambaka kalori sabanyak 167 kkal. Kamudian senam, dan yang tarakhia Joging atau lari lambek yang dapek mambaka kalori tubuah sabanyak 300 sampai 700 kkal hanyo dalam waktu 30 menit.


Kebetulan kini ko ka dibuka pendaftaran untuak manjadi pegawai BUMN. Rekrutmen kali ko ndak tangguang-tangguang karano ratusan perusahaan BUMN dan ribuan posisi akan di buka untuak tahun ko. Mulai dari bidang kesehatan, industri, ekonomi, dan lain-lain. Bagi nan nio mandaftar kalian akan melakukan beberapo tahapan seleksi. Nan pertamo kalian akan maikuti selesksi administrasi, setelah lulus dari seleksi administrasi mako kalian akan lanjuik ka seleksi kempampuan dasar dan psikotes. Kalau kalian dinyatokan lulus lo di tahap ko mako akan lanjuik ka tes bahaso inggris. Nan terakhir barulah wawancara jo user. Setelah malewati sado seleksi nan alah ditetapkan dek penyelenggara mako kalian tingga tunggu pengumuman kelulusan se pado wakatu nan alah ditantukan.


Sosok Buya Hamka nan dikenal sabagai salah satu tokoh adat suku Minang. Beliau takenal dengan karya, agama serta pengaruhnyo bagi perkembangan agama Islam di Indonesia. Selamo hidupnyo beliau alah menerbitkan sakitar 84 judul buku nan takenal di seluruh Indonesia. Beliau banyak menuliskan cerita dan novel dengan latar belakang budaya dan agama serta kemajuan zaman. Di masa dulu Buya Hamka dan Presiden Republik Indonesia nan partamo yaitu Bung Karno sempat tajadi perselisihan sampai Buya Hamka dipanjaro pado tahun 1962 karano dituduh adonyo pembaontakan PRRI. Namun Buya Hamka indak pernah menanamkan rasa balas dendam pado dirinyo kapado Bung Karno karano hal itu. Bahkan katiko Bung Karno meninggal dunia wasiat Bung Karno tinggalkan yaitu agar Buya Hamka nan menjadi imam ketika inyo wafat nanti. Sabagai sastrawan dan tokoh adat sosok Buya Hamka selalu diingat oleh masyarakat Indonesia khusus masyarakat Minang.


Kini di beberapa negara maju alah manggunoan robot sabagai Pengganti manusia dalam malakukan beberapa kegiatan. Sabuik sajo seperti Jepang di mano negara iko alah ado nan mamakai robot sabagai pengganti pelayan untuak mangantarkan makanan kapado pelanggan. Robot iko diatur dan dibuek khusus untuak dapek bainteraksi dengan pelanggan sahinggo pelayanan nan diagiahkan oleh restoran tasabuik. Robot iko dapek mampermudah kegiatan manusia dan manghemat biaya nan dikeluarkan untuak jangka waktu nan panjang. Namun hal iko jugosabenarnyo bapengaruh kapado lapangan pekerjaan untuak manusia karano pekerjaan mereka alah diambil alih oleh robot. Seperti restoran nan biasonyo mamerlukan karyawan nan cukuik banyak kini mereka hanyo paralu mambali robot sabagai media untuak manyampaikan produknyo dan melayani pelanggannya.


Jikok mangecek soal Depok indak asiang lai jo namo jalan Margonda. Di jalan margonda ko tadapek ciek hotel nan ikonik pulo nan banamo The Margo Hotel. The Margo Hotel ko mampunyoi lokasi nan strategis, di sampiangnyo tadapek tampek balanjo atau mall yaitu mall margo city, salah satu mall paliang gadang di kota Depok. Harago kamar per malamnyo untuak hotel bintang 4 ko ado di harago 700 ribu an per malamnyo. Lokasinyo dakek pulo jo Universitas Indonesia, jikok sanak bosan dan nio mancari udaro segar, bisa jalan-jalan ka kawasan UI. Selain mall margo city, di subarang jalannyo tadapek pulo depok townsquare nan bisa manjadi piliah sanak untuak babalanjo. Tunggu apolai sanak, jikok bakunjuang ka depok, indak rugi rasonyo manginap di The Hotel Margo agak samalam duo malam.


Zaman kini ko pasti awak ndak akan pernah talapeh dari nan namonyo kabutuahan ekonomi. Makin lamo kebutuhan ekonomi ko pun makin maningkek. Ditambah lo satiok tahun pasti mangalami inflasi. Mako dari itu, alah seharusnyo awak manyiapan dana daruraik atau kalau istilah urang dulu harus rajin manabuang, sahinggo katiko suatu saat nanti awak mahadapi krisis perekonomian, dana nan di persiapkan tu bisa manolong awak. Kini lah banyak lo platform-platform nan mambantu untuak manyadioan dana darurat. Salah satu nyo adolah dengan manggunokan aplikasi bibit. Dengan aplikasi ko wak bisa manyimpan dana daruraik dalam bantuak pasa uang, obligasi, dan saham. Tingga disasauai an se jo kebutuhan awak.


Dibandiangan jo jenis dagiang, ayam, talua ataupun lainnyo nan ado di darat, tarnyato makanan lauik labiah manganduang banyak nutrisi pantiang. bahkan ado nan mampu manjago tubuah tatap sehat, mambantu perkembangan tumbuh kambang si kecil, mampu manjago kesehatan janin, mandukuang perkembangan utak dan lainnyo. Umumnyo kandungan nutrisi baiak di dalam seafoood mulai dari adonnyo omega 3, selenium, vitamin, protein zinc, zat basi, magnesium, mineral, potasium dan masih banyak lainnyo lai. namun paralu untuak awak pahami, salain saderet kandungan di ateh tanyato ado jenis seafood nan mamiliki resiko tinggi akan kolesterol kayak udang, jadi paralu untuak kito batasi katiko mangonsumsi makanan lauik ko.


Sebagai saurang mahasiswa nan jarang punyo waktu luang, sekalinyo dapek libur adolah kesempatan berharga untuak Marsha mangarajoan hal lain nan disukoinyo selain pai kuliah. Kebetulan hari Rabu minggu patang adolah hari libur nasional 17 Agustus. Pagi-pagi Marsha alah jago dan mamulai kegiatan rutin nyo yaitu mamasak untuak makan pagi. Marsha emang jarang bana bali makan di lua. Sekalian baraja masak keceknyo. Manjalang siang, Marsha takana kalau film nan ditunggu-tunggu nyo salamoko alah kalua di bioskop. Jadilah Marsha maajak kawan nyo untuak manonton film tu basamo. Marsha maajak Indah manonton film nan bajudul Mencuri Raden Saleh. Mereka manonton di bioskop di sabuah pusek pabalanjoan tadakek dari rumah Indah. Kebetulan jadwal tayang filmnyo lai banyak tasadio, jadi mereka mamutuihan manonton di jam 2 siang. Filmnyo tayang salamo 2 satangah jam. Sasudah manonton, Marsha jo Indah makan basamo dan langsuang pulang sudah tu karumah masiang-masiang.


Kalimantan Timur manyimpan banyak kaindahan alam nan jarang diketahui dek urang banyak. Salah satunyo adolah objek wisata Pulau Kakaban nan talatak di Kabupaten Berau. Manuruik data, Pulau Kakaban mampunyoi lueh 774, 2 hektar. Pulau Kakaban telah manjadi pabincangan angek di kalangan wisatawan baiak wisatawan lokal ataupun wisatan asiang. Hal iko tantu disababkan karano di Pulau Kakaban tadapek sabuah danau banamo Danau Kakaban. Manuruik data, Aia Danau Kakaban barasal dari rembesan aia lauik nan masuak lewat pori-pori tanah nan kamudian bacampua jo aia hujan. Hal iko tantunyo manjadi kaunikan tersendiri dan mampu manjadi daya tarik untuak wisatawan. Jadi ayo kito kunjuangi salah satu tampek wisata nan rancak di negara kito ko.


Awak hiduik di ateh dunia ko ndak buliah gilo harato, ndak buliah pilik, dan ndak buliat tamak. Banyak saudara-saudara awak nan masih maanggap harato bando ko adolah sagalo-galonyo sahinggo nyo manjadi urang nan pilik ka dirinyo. Contohnyo pitih ado untuak makan lamak tapi nyo labiah miliah untuak makan jo nasi pakai karupuak supayo pitihnyo tetap taungguak. Apolai untuak urang lain. Ibarat kato kok ado sanak nan nio maminjam pitih nyo akan jaik saku sarawanyo supayo pitih nan nyo punyo ndak bisa kalua. Padohal katiko awak maningga harato bando ko akan tingga. Nan di baok hanyolah amal ibadah awak salamo hiduik di dunia. Marugi bana lah urang bantuak iko. Alah sangsaro di dunia dek manahan salero ditambah lo tasiksa di akhirek karano ibadah nan kurang.


Dulu, katiko ado waktu libur saminggu nan sakola agiah untuak jeda sebelum ujian awak pai maisi kegiatan itu untuak manggaleh bukannyo untuak baraja. Usaho nan pernah dilakuan katiko sakola yang kini bisa manjadi pangalaman yang paliang menyenangkan yaitu katiko bukak usaho kecil-kecilan. Alasan iko manjadi pengalaman paliang menyenangkan karna katiko itu dapek maagiah pitih dari usaho surang ka urang gaek. Selain itu, proses dalam mambuka usaho yang cukuik manantang. Baruntuangnyo saat itu dapek partner yang bisa kerjasamo dan memudahan proses-menghadapi tantangan tersebut. Usaho nan dilakuan dapek dijadian sabagai pangisi waktu libur. Sayangnyo kini usaho itu indak bisa dilanjuik karna ado masalah eksternal yang muncul. Pengalaman dalam manggaleh ikolah yang indak ka dilupoan karna dapek manjadi pendorong untuak bisa mengatasi gengsi, kepercayaan diri, dan strategi.


Teh ijau, katiko awak paniang jo mual banyak urang maminum teh untuak mailangan parasaan itu. Kironyo ado namonto teh ijau yang labiah ancak dan labiah banyak manfaatnyo. Teh ijau ado antioksidan yang bisa mangurangan inflamasi, teh ko dibuek dari daun tumbuahan camellia sinensis.minuman ko digunoan dalam pangubekan japing jo cino salamo baabad abad lamonyo. Kalau  diminum satiok hari takah sasudah makan atau agak bara jam sabalum lalok teh ijau ko dipicayo bisa mangabek lamak lamak yang balabiah dari makanan tu bisa lo malancarkan pencernaan, sahinggo teh ijau ko sagek cocok kalau diminum untuak manurunan barek badan atau manjago barek badan katiko sedang diet.


Monas adolah iconic nyo kota Jakarta, satiok urang nan pai ka Jakarta pasti harus ka Monas satidaknyo sakali. Untuak wisatawan nan nio ka monas bisa mendaftar online jiko nio masuak ka tugu monas tu. Caro untuak mambali tiket online ka tugu monas jo caro barikuik. Patamo  kunjungi laman nan resmi di Ig asli monas jadi satiok ciek pendaftar online bisa mendaftarkan 4 orang lai, kaduo isi formulir data diri, cek email untuak manarimo bukti balehan , bukti tasabuik untuak bukti waktu pai ka monas, tarakhir kok lah sampai tinggal manunjuak an tiket tu ka loket. Nikmatilah momen katiko ka monas kalau alah ka Jakarta.


Ambo dari dulu emang suko manonton pertandingan-pertandingan bulu tangkis. Samanjak ketek ambo memang alah acok juo diajak dek apa ambo untuak mangawannyo  manonton pertandingan bulu tangkis sacaro langsuang di tampeknyo. Ado hal nan ndak bisa ambo lupoan katiko ambo sadang manyaksikan salah satu pertandingan antaro Indonesia lawan Cino. Ndak disangko-sangko katiko dalam pertandingan tu peserta perwakilan dari Cino ko mandadak kajang-kajang. Diitambah lo dari muluiknyo kalua busa. Tantu se urang nan ado disinan panik sadonyo. Bantuak urang sakik ayan. Mungkin memang ado riayat panyakik epilepsi atletnyo. Tapi antah lah. Sampai kini ambo masih taingek bana jo kejadian tu walaupun bantuaknyo pertandingan tu di potong katiko ditampilan di TV.


Dalam satiok cabang olahraga pastinyo mareka mamiliki peraturan nan harus ditaati oleh pemainnyo.  Begitu pun cabang olahraga nan biasa  ado di sakolah iko yaitu bola voli. Peraturan-peraturan nan harus dijalani oleh para pemainnyo yaitu pertamo lemparan bola indak boleh lebih dari tigo kali untuak tim nan sama sahingga inyo perlu malemparkannyo ke tim lawan.   keduo yaitu pemain indak boleh manjatuhkan bola  di garis sandiri katiko akan malakukan pembalasan. Ketigo Bahwa perlu diperhatikan untuak pemain bola voli nan sadang barado di dakek net agar indak manyentuh net. Karena katiko inyo manyentuh net atau indak sangaja tersentuh net maka akan diberikan poin untuak tim lawan. Keampek,  katiko malakukan sarvis maka indak boleh  dimulai dari dalam garis.  itulah beberapa peraturan dasar nan harus ditaati oleh pemain bola voli.


Kisah nabi adam yang acok awak dangan dulu pasti masih awak ingek tentang nabi yang patamo atau manusia patamo di muko bumi. Nabi adam adolah manusia patamo yang diturunan Allah ka muko bumi, basamo jo istrinyo siti hawa. Salah satu kisah nabi adam adolah katiko nabi adam jo siti hawa yang kanai hasut iblis untuak mamakan buah khuldi yang pado akhirnyo dihukum Allah di muko bumi dan bapisah dari siti hawa. Urang pado zaman nabi tinggi-tinggi bana bak itu juo nabi adam. Bantuaknyo dalam hadis ado yang mangecek an postur badannyo tinggi, satinggi 60 hasta, tinggi badan mancapi 30 meter.


Ani mamiliki hobi mambuek kue sahinggo inyo mamikirkan untuak manjual kuenyo kapado urang-urang di sakitarnyo. Pukul 04.00 pagi Ani alah bangun untuak mambuek kuenyo agar dapek dititipkan ka warung-warung serta tampek nan inyo alah targetkan dan maminta karajosama. Setelah Ani mambuek kue inyo akan maletakkannyo ka dalam sebuah kamasan serta mancantumkan  daftar harganyo di kamasan tasabuik sahinggo pembeli indak perlu mananyakannyo kambali kapado penjual terkait harga nan ditawarkan untuak roti tasabuik. Ado sakitar 10 warung nan manjadi target Ani untuak maletakkan kuenyo. Setiap hari kue nan Ani titipkan ka warung-warung pasti akan  habih karano kue buatan Ani bagitu enak dan mamiliki harga nan terjangkau.  dan saat iko alah tiga bulan Ani manjalankan usaha ketek-kecilan dari rumahnyo iko sahinggo inyo dapek mambantu kauangan kaluaganyo.


Biasonyo awak maminum kopi alah tau jadi se.  Kini akan ambo jalehan ba a proses kopi ko mulai dari awal sampai akhir yo nan sumbernyo adolah dari profesional coffee roaster. Jadi ado tigo proses penting dalam perjalanan kopi ko sampai bisa dinikmati dalam sacangkia galeh. Pertamo, mulai dari mamanen kopi di kabun kopi, waktu siap panen biji kopi ko masih bawarna putiah. Tahap kaduo, barulah seorang coffee roaster mamanggang biji kopi ko manggunoan masin sahinggo biji ko jadi bawarna kecoklatan. Katigo, hasil biji kopi nan alah dipakai tadi (green bean) di tangan roster di rubah dari yang awalnyo ndak ado raso sampai jadi ado raso, aroma, dan karakter tertentu. Terakhir barulah kopi ko disajikan ka peminum kopi. JAdi singkeknyo mode itulah prosesnyo sanak.


Akhir-akhir ko iphone sadang banyak disukoi dek anak-anak mudo. Hal iko tantunyo bukan tanpa alasan. Saindaknyo ado babarapo alasan nan mambuek iphone bagitu disanangi dek kabanyakan urang. Partamo, iphone mampunyoi desain nan trendi sahinggo banyak anak mudo nan tertarik untuak mamakainyo. Kaduo, iphone mampunyoi kamera nan sangaik rancak. Indak bisa dipungkiri kamera adolah hal partamo nan dicari dek anak mudo zaman kini sahinggo wajar kalau iphone banyak disukoi dek anak mudo. Kamudian ado babarapo hal nan indak bisa dilakukan dek hp lain, tapi bisa dilakukan di iphone. Hal itu tantunyo manjadi nilai tambahan untuak iphone karano kabanyakan urang mancai hp nan multifungsi dan bisa dipakai untuak banyak hal.


Karano ado lahan nan kosong dan cocok untuak dijadikan ladang lado,  lisa mamutuskan untuak mancari bibit lado bia bisa inyo tanam di ladangnyo tasabuik.  inyo mambaya petani untuak mambuat kalangan lado.  satalah kalangan itu jadi inyo pun mancampuanyo jo pupuk kandang nan alah inyo persiapkan dari kotoran sapi. satalah  itu inyo mangambil bibit lado nan alah ado di dalam polybag.  lalu Lisa mancoba mambuat lubang bia bibit lado itu bisa dimasuakkan ka dalam tanah.  satalah bibit lado masuak ka dalam tanah inyo pun manimbunnyo jo  adukan pupuk kompos dan tanah subur.  salain itu jugo inyo mamberikan  nan barisikan tanggal ditanamnyo lado tasabuik sahinggo inyo dapek mamantau patumbuahan dari lado itu. 15 hari kamudian inyo manambahkan pupuk bia patumbuahan lado manjadi labiah cepat.


Pertandiangan olahraga biasonyo adolah acara nan banyak ditunggu-tungu dek para penggemar olahraga. Supporter manjadi faktor nan pantiiang di satiok patandiangan yang ado. Tapi, bakpo kalau partandiangan panonton nan mambuek partandiangn nan manjadi taganggu sampai baranti. Iko tamasuak sikap nan indak patuik dicontoh dan mancoreng olahraga dan tim tasabuik. Antusiasme nan gadang mambuek kadang raso sanang atau beranga manjadi kalewatan dan barujuang kagaduahan. Sikap nan bantuak iko sabana masih manjadi pr untuak sado kalangan. Karusakan nan ditumbulkan kadang sampai marugian urang lain dan paliang mamatikan bisa marambuik nyawo sasurang. Untuak itu, labiah rancak manyukoi tim sewajarnyo dan jaan sampai manjadi petaka di kamudian harinyo.


Sasuai jo namonyo, dana daruraik adolah dana yang akan dialokasikan untuak berbagai jenis kabutuhan yang sifaiknyo darurat. Contoh pangaluaran dana daruraik ko bamacam. Baraja manyiapkan dana daruraik, barikuik caro mamparsiapkan dana daruraik. Patamo hitung barapo dana daruraik yang dibutuhkan, kaduo tantukan jangka waktu pangumpulan dana, katigo pisahan dari rekening awak yang biaso, siap tu gunoan layanan asuransi, siap tu jadian kegiatan rutin tanpa manjadikan itu baban. Barajalah sajak kini, kalian nan karajo saharusnyo bisa baraja untuak manyiapkan dana daruraik. Awak nan mahasiswa juo bisa mancubo dan maikuik an caro kalo diagiah dek urang tuo awak pitih balunan di satiok bulannyo.


Alan Key surang adolah saurgan ilmuan komputer nan barasal dari Amerika nan mampunyoi ide untuak mambuek laptop partamo kalinyo. Satalah itu di bantu dek Adam Osborne, saurang panerbit software nan juo bakarajo di panerbitan buku Amerika. Maskipun Alan adolah urang nan partamo kali mangaiah ide partamo dari pambuek an laptop, tapi inyo bukanlah urang nan akhirnyo manciptakan laptop. Sajarh laptop partamo kali lahia adolah hasil buah tangan dari Adam Osborne tahun 1975. Dalam marealisasikannyo idenyo tasabuik bakarajo samo jo Felsenstein, saurang pamilik parusahoan produsen parangkek kareh, nan juo marupokan profesional nan ahli mambuek sirkuik prosesor. Sajarah partamo laptop awalnyo ditandoi dari kamunculan IBM portable PC 5100 pado tahun 1975.


Di tangah samakin manjamurnyo usaho kafe-kafe dan kadai kopi kini, profesi barista pun samakin banyak pulo diparaluan. Barista tu adolah sasaurang nan mangkhususan diri dalam mambuek jo manyajian barbagai minuman.  Urang nan baprofesi sabagai barista harus mampunyoi kaahlian khusus bantuak pengetahuan soal masin jo jenis-jenis kopi, caro panyajian kopi, dan lainnyo. Salain di kadai kopi atau kafe, barista bisa kito tamui di toko buku atau sabuah bar nan manyajian minuman khusus kopi atau espresso. Profesi barista nan kito kenal biasonyo manarimo bayaran perjam dan indak jarang di babarapo tampek, barista bisa mandapekan pitih tambahan dari tip nan diaagiahan dek konsumen.


Film 5 cm mancaritoan kisah limo remaja nan banamo Genta, Arial, Zafran, Riani, jo Ian nan alah manjalin pasahabatan salamo sapuluah tahun. Kalimo sahabaik iko alah 3 bulan indak basobok ciek jo lainnyo sahinggo mereka mamikian ide untuak basobok di wakatu dan tampek nan bamomen sahinggo bisa dikana saumua iduiknyo. Suatu hari kalimo sahabaik ko marencana untuak malakuan pajalanan ka Puncak tatinggi di jawa yaitu Puncak Mahameru pado hari kamardekaan Indonesia, tapeknyo pado tanggal 17 Agustus. Sabuah pajalanan hati demi mangibarkan sang saka merah putiah di Puncak Gunuang Semeru tasabuik. Petualangan kalimo sahabaik ko indak hanyo manantang adrenalin demi mancaliak indahnyo ciptaan Yang Maha Kuaso dari katinggian sinan, tapi adolah pajalanan untuak mancintai pasahabatan nan arek, dan manumbuahan raso nasionalisme kapado Indonesia.


Masin cuci listrik partamo kali ditamukan dek urang Amerika nan banamo David Alva Fisher. David Alva Fisher partamo kali manamukan masin cuci listrik pado tahun 1910. Namun, sabalum David manamukan masin cuci listrik ko, masin cuci lah ditamukan labiah dulu. Hal nan mambedakan masin cuci panamuan David jo masin cuci sabalumnyo adolah dari caro karajo. Masin cuci sabalumnyo masih mambutuahkan tanago manusia untuak manggarakkan tuas agar masin cuci mangarik. Maskipun lah batanago listrik, masin cuci tamuan dari David ko bukan bararti tanpa kakurangan. Masin cuci iko masih mambutuahkan tanago manusia untuak mangaluakan aia kumuah dari dalam masin cuci. Masin cuci kamudian batua-batua mangalami parkambangan pado tahun 1980 sampai saat iko.


Tokoh adaik adolah urang nan dituokan dan mamiliki jabatan adaik dalam suatu tatanan  masyarakat adaik di suatu wilayah. Biso awak gambarkan kalau tokoh adaik tu adolah urang yang  mambangun atau menggariak an masyarakat  untuak mambangun desa supayo terciptanyo pembangunan nasional. Samo bantuak nyo jo tokoh agamo, tokoh masyarakat, tokoh pemuda dan lain-lain yang bapengaruh juo ka daerah, tapi tokoh adaik ko labiah ka masalah adaik nyo. Contohnyo yang dapek manyalarasakan atau manyamokan hal masalah-masalah nan ado dalam adaik nan ado di daerah tampek inyo. Itulah gambaran dari tokoh adaik yang ado kini jadi pamikiran tokoh adaik labiah tabukak jadi bisa manyalaraskan jo perkembangan zaman kini.


Andi nan alah 3 tahun masuk organisasi dan perkumpuaan fotografer kini inyo alah mamiliki begitu banyak Project untuak ditunjuk sabagai Kameramen baik itu di acaro pernikahan maupun acara-acaro lainnya. Sahinggo Andi sadang mamiliki cukuik banyak tabungan untuak mangupgrade kamera barunyo agar gambar nan diambil  jernih serta bagus. Hal itu Andi alah ado jenis kamera nan sangek diincarnya. Dan tabungan pun kini alah Andi kumpuakan sejak lama sahinggo walaupun inyo mambali kamera baru mungkin tabungannyo masih ado siso. Kamera nan Andi bali saat iko senilai 22 juta. Tabungan nan alah dikumpuakan selama 3 tahun iko tanyata cukuik untuak mambali kamera keinginannya. Kamera nan saat iko bali mamiliki spesifikasi nan sangek bagus dan sangek manunjang dalam minatnyo  yaitu mamotret. Mamiliki Zoom nan sangek bagus dan hasil nan jernih mambuek Andi cukuik puas dengan kameranya.


Pempek adolah salah satu oleh-oleh khas dari Palembang. Caro masak pempek ko bacaro lo. Kalau ado keluarga awak nan baok pempek jan langsuang di goreng. Kalau langsuang di goreng beko jadi raso cireng alias ndak padek. Jadi caronyo tu harus di abuih dulu. Untuak mangukuih tu jan pakai api gadang, cukuik api ketek se. Abuih sekitar 15 minik. Kalau alah salasai maabuih baru lah di goreng. Manggoreng pempek ko sasuaian se jo salero karano ado nan suko kariang ado lo nan suko masih lambok. Kok nio agak kariang agak lamoan se manggorengnyo. Kok alah salasai tingga agiah se kuah cukonyo lai. Masuak an timun. Makan salagi angek.


Sumatera Barat adolah salah satu tampek di Indonesia nan di dalamnyo ado banyak wisata alam. Kini aden samo kawan kawan den pai bamain ka salah satu tampek wisata alam nan ado di siko. Angina barambuik namo tampeknyo. Angin barambuih ko talatak di Aripan. Angina barambuih barupo lereng bukik nan banyak ditumbuhi batang pinus. Sasuai jo namonyo disiko den samo kawan-kawan bisa manikmati angina sapoy-sapoy nan baambuih di lereng ko. Pamandangan kabawahnyo awak bisa mancaliak danau singkarak, hutan dan tampek tingga warga. Salain pamandangannyo nan acak den indak paralu paniang jo makanan, karano walaupun tapalosok disiko alah banyak kadai nan manjua makanen. Disiko sangai cocok untuak manikmati sanjo basamo kaluraga. Tapi kini aden samo kawan kawan den se manikmati sanjo disiko.


Dulu badan mabo sangaek gapuak katiko salasai ujian nasional SMA. Jarak waktu ujian jo ujian masuak kuliah nan lumayan lamo mambuek badan ambo mangambang gadang. Katiko ambo alah masuak kuliah dan main marching band  ambo diminta untuak mangurangi barek badan dan marancak bantuak badan untuak panampilan. Dek nak nio tampil katiko itu ambo putuihkan untuak olahraga lari dan pambantukan badan nan ado di youtube. Tiok hari ambo lakukan lari dan olahraga ringan jo jadwal nan alah ambo buek salamo 3 bulan. Babagai makanan ambo piliah untuak manunjang panurunan barek badan ambo. Dan akhirnyo ambo bisa manurunkan barek badan ambo sabanyak 12 kg salamo 3 bulan dan bisa tampil. Olahrga nan rutin dapek manurunan barek badan nan ampuh jiko dilakukan sacaro berkala.


Kito sebagai manusia ndak bisa lapeh samo yang namonyo makan, kito butuh makanan. Untuak sabagian urang mungkin labiah mamiliah dibali daripado masak ataupun tanam surang, karano labiah simple, tapi akan labiah rancak kalau tanam ataupun masak surang, karano labiah jaleh kualitasnyo, labiah sehat, dan jaleh labiah murah. Mananam tananam ndak sasuah yang dibayangkan, hanyo paralu paratian dan dirawat. Untuak caronyo bisa dicari diinternet, karano kini laah banyak teknik-teknik batanam nan rancak. Salain itu, untuak nan baru mancibo bisa mananam dengan mambuek bibit surang, supayo tau baa prosesnyo dari awal, kalau untuak mananam skala gadang buliah dnegan mambali bibit jadi. Tingga kamauan untuak mananam yang didatangan. Karano makanan nan kito makan dari hasil kebun surang dan hasil masak surang akan jauah labiah sehat dan nikmat.